title: Feofan Prokopovitš

text: Feofan Prokopovitš syntyi kauppiaan perheseen, jäi varhain orvoksi ja kasvoi Kiovan hengellisen akatemian rehtorina toimineen enonsa holhouksessa. Hän opiskeli luostarikoulussa ja hengellisessä akatemiassa. 1690-luvun puolivälin tienoilla Prokopovitš lähti opiskelemaan Puolaan, jossa hän kääntyi uniaatiksi. Vuonna 1698 hän siirtyi Roomaan, jossa hän valmistui Athanasiuksen jesuiittakollegiosta. Ulkomailla opiskellessaan Prokopovitš tutustui eurooppalaiseen filosofiaan ja kirjallisuuteen sekä vakuuttui uskonnollisen fanatismin ja teokraattisen ajattelun vahingollisuudesta.


title: Feofan Prokopovitš

text: Vuonna 1701 Prokopovitš lähti jesuiittakollegiosta ja palasi Venäjälle mahdollisesti opiskellen välillä Saksassa. Vuonna 1704 hänet otettiin jälleen ortodoksisen kirkon jäseneksi ja vuonna 1705 hän antoi munkkilupauksen. Vuosina 1705–1706 Prokopovitš opetti runousoppia Kiovan akatemiassa. Hänen renessanssin ja barokin estetiikkaan perustuva runousoppinsa vaikutti venäläisen kirjallisuuden kehitykseen 1700-luvun puoliväliin saakka. Samaan aikaan Prokopovitš kirjoitti akatemian oppilaiden esittämän historiallisen näytelmän "Vladimir", jonka teemana on uskonnon ja valistuksen, kirkon ja maallisen vallan välinen kamppailu.


title: Feofan Prokopovitš

text: Vuosina 1706–1707 Prokopovitš opetti retoriikkaa ja aloitteli uraansa saarnaajana. Vuosina 1707–1709 hän toimi filosofian professorina ja akatemian prefektinä pitäen myös luonnontieteiden kursseja. Dogmaattisuutta vastustaneen Prokopovitšin filosofia edustaa siirtymäkaudelle tyypillistä skolastiikan, renessanssin, uskonpuhdistuksen ja valistusajatusten sekoitusta.


title: Feofan Prokopovitš

text: Vuonna 1709 Prokopovitš piti ensimmäisen Pietari Suuren voitoille omistetuista puheistaan (ven. "slovo"), joka käännettiin myös latinaksi ja puolaksi. Samaan aikaan hän kirjoitti kolmella kielellä Pultavan taistelun voittajaa ylistävän runoelman "Epinikion", joka muodosti perustan venäläisen eeppisen runon kehitykselle. Vuonna 1711 Prokopovitš osallistui saarnaajana Pietarin sotaretkelle, minkä jälkeen hänet nimitettiin Kiovan Bratskin luostarin igumeniksi. Vuosina 1711–1716 hän opetti akatemiassa teologiaa. Katolisuutta ja uniaattikirkkoa vastustaneen, mutta protestantismiin myönteisesti suhtautuneen Prokopovitšin teologia sai eräät kirkonmiehet syyttämään häntä harhaoppisuudesta.


title: Feofan Prokopovitš

text: Vuonna 1716 Prokopovitš saapui Pietari Suuren kutsumana Pietariin, jossa hän jatkoi puheiden kirjoittamista ja laati myös historiallisia teoksia. Ajankohtaisissa oppositiota vastaan suunnatuissa kirjoituksissaan Prokopovitš selitti ja perusteli Pietarin tekemiä uudistuksia sekä valistuneen itsevaltiaan asemaa kirkollisen vallan yläpuolella. Samalla hän loi kirjallisuudessa pitkään säilyneen ihannoivan kuvan keisarista.


title: Feofan Prokopovitš

text: Vuonna 1718 Pietari Suuri nimitti Prokopovitšin Pihkovan piispaksi tähän kohdistetuista kerettiläisyyssyytöksistä huolimatta. Saatuaan piispanviran Prokopovitš toimi keisarin läheisimpänä apulaisena kirkollisissa kysymyksissä. Hän perusteli muun muassa Moskovan patriarkaatin lakkauttamista teoksessaan "Duhovnyi reglament" (”Hengellinen ohjesääntö”, 1721). Pyhän synodin varapresidentin virassa Prokopovitš toimi sen todellisena johtajana. Vuonna 1725 hänet vihittiin Novgorodin arkkipiispaksi.


title: Feofan Prokopovitš

text: Prokopovitš osallistui aktiivisesti koululaitoksen ja kirjapainotoiminnan kehittämiseen. Hänen laatimansa katekismuksen tapainen aapinen "Pervoje utšenije otrokom" (”Pojan ensimmäinen opetus”, 1720) oli suosittu 1800-luvulle saakka. Prokopovitšin valistuspyrkimykset heijastuivat myös hänen muissa teoksissaan, joissa hän yksinkertaisti kirkkoslaaviin perustunutta kirjakieltä ja lähensi sitä puhekieleen. Hän antoi suunnan venäjän kirjakielen kehitykselle vaikuttaen muun muassa Vasili Trediakovskiin, joka arvosti Prokopovitšia myös runoilijana.


title: Feofan Prokopovitš

text: Prokopovitš oli laajasti sivistynyt, uskonnollisesti suvaitsevainen sekä monista tieteistä ja taiteista kiinnostunut ihminen. Hän osasi erinomaisesti kreikkaa, latinaa, italiaa ja puolaa ja oli kirjeenvaihdossa tunnettujen eurooppalaisten teologien ja tiedemiesten kanssa. 1720-luvulla hän oli Venäjän henkisen elämän kärkihahmo toimien läheisessä yhteistyössä Antioh Kantemirin, Vasili Tatištševin ja muiden Pietari Suuren uudistuksien kannattajien kanssa.


title: Feofan Prokopovitš

text: Pietarin kuoltua vuonna 1725 Prokopovitš joutui jälleen vastaamaan kerettiläissyytöksiin sekä taistelemaan uudistuksia vastustanutta papistoa ja valtakuntaa johtanutta salaista neuvostoa vastaan. Vuonna 1730 keisarinnaksi valitun Anna Ivanovnan aikana hänen onnistui jälleen nousta huomattavaan asemaan. Poliittisessa toiminnassaan Prokopovitš oli keinoja kaihtamaton, ja asemansa vakiinnuttua hän kosti vastustajilleen valtiorikoksia tutkineen salaisen kanslian avulla.


title: Kroatia talviolympialaisissa 2002

text: Kroatia osallistui Salt Lake Cityn talviolympialaisiin 2002 14 urheilijan voimin. Maa saavutti neljä mitalia, joista kolme oli kultaista ja yksi hopeinen. Mitalitilastossa Kroatia sijoittui kahdeksenneksitoista.


title: Kaarlo Jäntere

text: Kaarlo Malakias Jäntere, vuoteen 1906 "Jernström" (6. huhtikuuta 1885 Rauma – 25. kesäkuuta 1957 Turku) oli suomalainen historiantutkija. Hän oli Turun yliopiston yleisen historian professori 1937–1955.


title: Kaarlo Jäntere

text: Jäntereen vanhemmat olivat eläinlääkäri Karl Jernström (myöhemmin Jäntere) ja Anna Ljungberg. Hän pääsi ylioppilaaksi 1903 Kotkan yhteiskoulusta ja suoritti Helsingin yliopistossa teologisen alkututkinnon 1904 ja valmistui 1909 filosofian kandidaatiksi ja 1910 filosofian maisteriksi. Myöhemmin hän valmistui Turun yliopistosta 1927 filosofian lisensiaatiksi ja tohtoriksi.


title: Kaarlo Jäntere

text: Jäntere oli Turun yliopiston yleisen historian professorina 1937–1955 ja Helsingin yliopiston Suomen historian dosenttina 1935–1937.


title: Puola talviolympialaisissa 2002

text: Puola osallistui Salt Lake Cityn talviolympialaisiin 2002 27 urheilijan voimin. Maa saavutti kaksi mitalia, yhden hopeisen ja yhden pronssisen, molemmat mitalit voitti mäkihyppääjä Adam Małysz.


title: Empire Records – menoa ja musaa

text: Empire Records – menoa ja musaa () on Allan Moylen ohjaama yhdysvaltalainen musiikki-/draamakomediaelokuva vuodelta 1995. Elokuvan pääosissa ovat Anthony LaPaglia, Robin Tunney, Rory Cochrane, Renée Zellweger, Ethan Embry ja Liv Tyler.


title: Empire Records – menoa ja musaa

text:
Pikkukaupungin levykaupan henkilökunta tekee työtään rentoon tapaansa ja aidosti musiikista innostuen. Kaupan omistaja aikoo myydä putiikin suurelle levymyymäläketjulle, joka vaatii yhtenäisiä työasuja ja passittaa individualistit kilometritehtaalle. Kun yritys ostaa kauppa omaksi kasinovoitoilla epäonnistuu, on porukan sekä pelastettava myymälä että saatava kassasta puuttuvat rahat takaisin.
"Empire Records – menoa ja musaa" kuvattiin Technicolor-menetelmällä New Jerseyn Atlantic Cityssä ja Pohjois-Carolinan Wilmingtonissa.


title: Empire Records – menoa ja musaa

text: Elokuvan on käsikirjoittanut Carol Heikkinen ja tuottanut Paul Kurta, Tony Ludwig, Arnon Milchan, Michael G. Nathanson ja Alan Riche.


title: Empire Records – menoa ja musaa

text: "Empire Records – menoa ja musaa" julkaistiin kotimaassaan Yhdysvalloissa 22. syyskuuta 1995 rajoitettuun teatterilevitykseen. Laajempaan teatterilevitykseen elokuva pääsi 20. lokakuuta. Isossa-Britanniassa elokuva julkaistiin 28. kesäkuuta vuonna 1996. Warner Bros. toimi elokuvan levittäjänä.


title: Empire Records – menoa ja musaa

text: "Empire Records" ei menestynyt ilmestyessään ja sai enimmäkseen negatiivista palautetta kriitikoilta. Elokuvalla on Rotten Tomatoes -sivustolla 24 prosentin "mätä"-arvosana, joka perustuu 21:een arvosteluun. Vaikka elokuva menestyikin huonosti, se on saanut kulttielokuvan asemaa; myös Rotten Tomatoes -sivustolla käyttäjistä 83 prosenttia nautti elokuvasta, vaikka kriitikoiden arvostelut olivatkin negatiivisia.


title: Empire Records – menoa ja musaa

text: Elokuva voitti yhden ASCAP Film and Television Music -palkinnon laulusta “Til I Hear It From You” (Jesse Valenzuela, Robin Wilson ja Marshall Crenshaw).


title: Empire Records – menoa ja musaa

text: "Empire Records – menoa ja musaa" julkaistiin DVD:lle Yhdysvalloissa ensimmäisen kerran 3. huhtikuuta vuonna 2001. Elokuva on julkaistu DVD:lle myös vuosina 2003, 2007, 2009 ja 2012.


title: Adolph Green

text: Adolph Green (2. joulukuuta 1918 New York – 23. lokakuuta 2002 New York) oli yhdysvaltalainen teatteri- ja elokuvakäsikirjoittaja ja sanoittaja. Hänet tunnetaan ennen kaikkea 1940-luvulta 2000-luvulle jatkuneesta yhteistyöstään Betty Comdenin kanssa. Comden ja Green käsikirjoittivat teatteri- ja elokuvamusikaaleja ja työskentelivät muun muassa Leonard Bernsteinin, Jule Stynen ja Cy Colemanin kanssa. Heidän elokuvamusikaaleihinsa kuuluvat muun muassa "Ilo irti", "Laulavat sadepisarat" ja "Iskelmäkaruselli".


title: Adolph Green

text: Green palkittiin uransa aikana viidellä Tony-palkinnolla. Hänet valittiin Songwriters Hall of Fameen vuonna 1980.


title: Pohjoissaaret

text: Pohjoissaaret on yksi Pohjois-Mariaanien neljästä kunnasta. Kunta kattaa Mariaanien saariryhmän 11 pohjoisinta saarta. Kunta on ollut asumaton vuodesta 2003 lähtien, sillä asutut saaret on evakoitu aktiivisten tulivuorien takia.


title: Pohjoissaaret

text: Pohjoissaariin rekisteröityjä asukkaita on edelleen yli 100. Kuntaan kuuluvat saaret ovat Farallon de Pajaros, Maugsaaret, Asuncion, Agrihan, Pagan, Alamagan, Guguan, Zealandia Bank, Sarigan, Anatahan ja Farallon de Medinilla.


title: Santa Marian yökerhopalo

text: Santa Marian yökerhopalo tapahtui 27. tammikuuta 2013 Kiss-nimisessä yökerhossa Santa Marian kaupungissa Rio Grande do Sulin osavaltiossa Brasiliassa. Tulipalossa kuoli 241 ihmistä.


title: Santa Marian yökerhopalo

text: Yökerhossa oli palon syttymishetkellä jopa 2 000 ihmistä mutta vain yksi käytössä oleva uloskäynti. Viranomaisten mukaan kuolemat aiheutuivat tukehtumisesta myrkyllisiin kaasuihin ja tallautumisesta. Yli sata loukkaantui.


title: Santa Marian yökerhopalo

text: Palo sai alkunsa yökerhossa esiintyneen yhtyeen esityksessään käyttämistä ilotulitteista. Poliisi pidätti kaksi yökerhon omistajaa ja kaksi yökerhossa esiintyneen yhtyeen jäsentä epäiltynä palosta. Huhtikuussa 2013 heitä vastaan nostettiin syytteet taposta. Kesäkuussa 2015 kaksi palomiestä tuomittiin yökerhon lupa-asioihin liittyvistä epäselvyyksistä.


title: Vedestä nousee hai

text: Vedestä nousee hai on Kari Peitsamon Skootterin albumi vuodelta 1988. Albumin kaikki kappaleet ovat Kari Peitsamon säveltämiä ja sanoittamia.


title: Juliano Máquina

text: Juliano Fernando Gento Máquina (s. 18. elokuuta 1993 Maputo) on mosambikilainen nyrkkeilijä. Hän kilpaili vuoden 2012 kesäolympialaisissa Lontoossa alemmassa kärpässarjassa. Hän kuitenkin putosi ensimmäisellä kierroksella hävittyään bulgarialaiselle Aleksandăr Aleksandroville.


title: Lentopolttoaine

text: Lentopolttoaine voi tarkoittaa


title: Pigface

text: Pigface on yhdysvaltalainen superyhtye, jonka perustivat Martin Atkins ja William Rieflin vuonna 1990.


title: Talk to Me

text: Talk to Me on yhdysvaltalaisen rockmusiikkia esittävän Kiss-yhtyeen kappale vuodelta 1980. Kappaleen on kirjoittanut yhtyeen alkuperäinen soolokitaristi Ace Frehley, ja hän myös laulaa kappaleen.


title: Talk to Me

text: ”Talk to Me” oli yksi kolmesta kappaleesta, joissa Frehley toimi laulajana Kissin "Unmasked"-studioalbumilla, joka ilmestyi 20. toukokuuta vuonna 1980. ”Talk to Me” päätettiin julkaista albumin toisena singlenä ”Shandin” jälkeen 24. elokuuta, mutta singleä ei koskaan julkaistu Yhdysvalloissa. ”Talk to Me” oli myös ensimmäinen Frehleyn laulama Kiss-kappale sitten vuoden 1977 ”Rocket Riden”, joka päätettiin julkaista singlen a-puolena. Irlannissa ja Yhdistyneessä kuningaskunnassa singlen b-puolella oli basisti Gene Simmonsin laulama kappale ”She’s So European”, ja Japanin painoksessa laulaja ja rytmikitaristi Paul Stanleyn ”Easy As it Seems”. Kansainvälisesti yleisimmän painoksen b-puolena oli Simmonsin ”Naked City”.


title: Talk to Me

text: Vaikka yhtyeen alkuperäinen rumpali Peter Criss esiintyykin singlen kansainvälisesti julkaistun painoksen kansikuvassa, hän ei soittanut yhdelläkään "Unmaskedin" kappaleista. Sen sijaan albumin rumpuosuudet soitti aiemmin esimerkiksi Ace Frehleyn sooloalbumilla rumpalina toiminut Anton Fig. Singlen Japanissa ilmestyneen painoksen kannessa esiintyy puolestaan Crissin paikan yhtyeessä ottanut Eric Carr. Ace Frehley soittaa kappaleessa itse bassoa.


title: Talk to Me

text: Kappaletta on esitetty yhtyeen konserteissa vain muutamia kertoja. Pääpainotteisesti kappaleen esiintyminen yhtyeen ohjelmistossa ajoittuu "Unmaskedia" seuranneeseen Unmasked World Tour -kiertueeseen, mutta alkuperäinen kokoonpano esitti sitä myös 2000-luvun jäähyväiskiertueellaan Australiassa ja Aasiassa.


title: Santa Maria (Rio Grande do Sul)

text: Santa Maria on kaupunki ja kunta Rio Grande do Sulin osavaltion keskiosassa eteläisessä Brasiliassa. Kaupungissa tapahtui tuhoisa yökerhopalo 27. tammikuuta 2013. Onnettomuudessa menehtyi yli 230 ihmistä.


title: Koripallon naisten SM-sarjakausi 1962

text: Koripallon naisten SM-sarjakaudella 1962 Helsingin Työväen Uimarit voitti seuran kolmannen perättäisen Suomen mestaruuden. Hopeaa voitti Karhun Pojat Helsingistä ja pronssia Lahden Sampo. HTU kaatoi KaPon loppuottelussa pistein 45:36.


title: Koripallon naisten SM-sarjakausi 1962

text: Sarja pelattiin yhdeksän joukkueen kaksinkertaisena sarjana, jonka kaksi parasta pelasivat yhden loppuottelun mestaruudesta. Kuten miesten SM-sarjassa, myös naisten sarjassa siirryttiin syksystä 1962 alkaen syys-kevät -järjestelmään. Kauden 1962 syyssarjan pelit kuuluivatkin siis myös kauden 1962–1963 sarjaan, joten sarjasta ei pudonnut, eikä siihen noussut yhtään joukkuetta.


title: Forza Motorsport (pelisarja)

text: Forza Motorsport (tunnetaan yleisesti pelkästään nimellä Forza, ital. "voima") on ajopelisarja Xboxille, Xbox 360:lle, Xbox Onelle ja Windowsille. Sitä kehittää Turn 10 Studios ja julkaisee Microsoft Studios. "Forza Motorsport" on Microsoftin vastaus Polyphony Digitalin kehittämälle ja Sony Computer Entertainmentin julkaisemalle "Gran Turismo" -pelisarjalle, joka on saatavana ainoastaan PlayStation-alustoille.


title: Forza Motorsport (pelisarja)

text:
"Forza Motorsport" julkaistiin vuonna 2005 Xboxille, ja se oli sarjan ensimmäinen peli.
"Forza Motorsport 2" on aiemman pelin jatko-osa, joka julkaistiin Xbox 360 pelikonsolille. Xbox 360:n langaton rattiohjain julkaistiin pelin ohessa.
"Forza Motorsport 3" -pelissä on yli 400 muokattavaa autoa yli 50 valmistajalta sekä yli 100 rataa. Kansikuvassa on Audi R8, ensimmäistä kertaa kansikuvana oli muu kuin tuunattu tai kilpa-auto.


title: Forza Motorsport (pelisarja)

text:
"Forza Motorsport 4" -pelissä on 500 erilaista autoa, jotka vaihtelevat tavallisista pienistä henkilöautoista kilpa-autoihin.
"Forza Motorsport 5" on sarjan ensimmäinen Xbox One -konsolille julkaistava peli.
"Forza Motorsport 6" julkaistiin Xbox Onelle ja Windowsille vuonna 2015.


title: Forza Motorsport (pelisarja)

text: "Forza Motorsport 7" julkistettiin E3-messuilla kesäkuussa 2017, ja se on tarkoitus julkaista 3. lokakuuta 2017 Xbox Onelle ja Windowsille.


title: Forza Motorsport (pelisarja)

text:
"Forza Horizon" on sarjan ensimmäinen avoimeen maailmaan sijoittuva peli. Se sijoittuu kuvitteellisen Horizon-tapahtuman ympärille Coloradossa Yhdysvalloissa. Pelissä on sarjan aiempien pelien tapaan suuri valikoima autoja ja realistiset grafiikat.
"Forza Horizon 2" on jatko-osa "Horizonille", ja se sijoittuu Etelä-Ranskaan ja Pohjois-Italiaan.
"Forza Horizon 3" on kahden edellisen osan kaltainen ja sijoittuu Australiaan.
"Forza Horizon 4" on edellisien osien kaltainen ja sijoittuu Britanniaan.


title: Koripallon naisten SM-sarjakausi 1961

text: Koripallon naisten SM-sarjakaudella 1961 Helsingin Työväen Uimarit voitti seuran toisen perättäisen Suomen mestaruuden. Hopeaa voitti Lahden Sampo ja pronssia Turun Riento.


title: Jääpallon maailmanmestaruuskilpailut 1993

text: Vuoden 1993 jääpallon maailmanmestaruuskilpailut olivat kautta aikain 18. jääpallon MM-kilpailut. Kisat pidettiin Norjan Hamarissa 2.- 7. helmikuuta 1993. Pelipaikkana oli Hamarin Vikingskipet-halli. Vuotta myöhemmin se toimi vuoden 1994 talviolympialaisten näyttämönä, jolloin se sai olympiahalli-statuksen. Osallistuneita maita oli kahdeksan; Venäjä, Norja, Ruotsi, Suomi, Yhdysvallat, Kanada, Unkari ja Alankomaat. Venäjä osallistui turnaukseen ensimmäistä kertaa Neuvostoliiton hajoamisen jälkeen. Joukkueet jaettiin kahteen alkulohkoon tasonsa perusteella.


text: Joukkueet pelasivat lohkoissaan yksinkertaisen sarjan, jossa voitosta sai kaksi ja tasapelistä yhden pisteen. A-lohkon kolme parasta etenivät suoraan välieriin ja 4. sijoittunut karsi pääsystä sinne B-lohkon voittajan kanssa. Alkulohkoissa peliaika oli vain 2 × 30 minuuttia.


text: Loppuottelussa kohtasivat Ruotsi ja Venäjä. Ottelusta tuli Ruotsin näytöstä, Ruotsi voitti ottelun maalein 8-0. Venäjälle finaalitappio oli historiallisen suuri. Venäjän edeltäjä Neuvostoliitto ei koskaan ollut hävinnyt ottelua yhtä suurin lukemin. Norja onnistui saamaan kotikisoissaan pronssimitalit, kun se kukisti pronssiottelussa Suomen maalein 5-3. Edellisen mitalinsa Norja oli saanut vuoden 1963 MM-kilpailuista.


text: MM-turnauksen yleisömäärä oli yhteensä 18 700 katsojaa, eli hieman alle tuhat katsojaa ottelua kohden. Loppuottelua Ruotsin ja Venäjän välillä seurasi Hamarin hallissa 5 338 katsojaa.


title: Jack Churchill

text: John Malcolm Thorpe Fleming ”Jack” Churchill, DSO & Bar, MC & Bar (16. syyskuuta 1906 Brittiläinen Hongkong – 8. maaliskuuta 1996 Surrey, Englanti, Yhdistynyt kuningaskunta), lempinimeltään Fighting Jack Churchill ja Mad Jack, oli brittiläinen sotilas, sotilasarvoltaan everstiluutnantti. Hän palveli toisen maailmansodan aikana brittiarmeijan kommando-joukoissa. Maineikas ja luonteeltaan eksentrinen Churchill käytti palvelusaseinaan pitkääjousta ja skotlantilaista "Claybeg"-leveämiekkaa.


title: Jack Churchill

text: Churchill syntyi Brittiläisessa Hongkongissa vuonna 1906 vanhaan oxfordshireläiseen sukuun. Hänen isänsä Alec työskenteli julkisten töiden virastoissa Ceylonissa ja Hongkongissa. Churchill opiskeli King William's Collegessa Mansaarella. Hän harrasti säkkipillin soittamista ja jousiammuntaa. Näiden taitojensa ansiosta hän sai pienen roolin Douglas Fairbanksin elokuvassa "Bagdadin varas".


title: Jack Churchill

text: Churchill valmistui Sandhurstin sotakorkeakoulusta ja liittyi Burmaan sijoitettuun perinteikkääseen Manchester-rykmenttiin 1926. Samassa rykmentissä palveli myös hänen nuorempi veljensä, Tom Churchill. Burmassa Churchill osallistui yli 2 000 kilometrin päässä järjestettävälle viestikurssille, jonne hän ajoi moottoripyörällään vaikeita ja usein tiettömiä maastoja pitkin.


title: Jack Churchill

text: Hän palasi siviilielämään 1936 ja työskenteli alkuun sanomalehden päätoimittajana. Hän edusti Britanniaa Oslossa järjestetyissä vuoden 1939 kansainvälisissä jousiammuntakisoissa. Hän toimi myös avustajana elokuvissa sekä mallina mainoskuvauksissa.


title: Jack Churchill

text: Churchill kutsuttiin takaisin palvelukseen toisen maailmansodan sytyttyä 1939. Hänen yksikkönsä siirrettiin Ranskaan, mutta Saksan vastaisella rajalla vallinnut valesota tuntui hänestä liian tylsältä. Kun talvisota syttyi Suomessa vuoden lopulla, Churchill tarjoutui mukaan Suomen tueksi lähetettäviin joukkoihin, mutta hanke peruutettiin. Hän osallistui taisteluun Ranskasta 1940 ja surmasi toukokuussa jousellaan ainakin yhden vihollissotilaan, saksalaisen upseerin. Hänet evakuoitiin Dunkerquessa muiden vetäytyvien liittolaisjoukkojen mukana. Sinnikkäästi vetäytymiseen asti taistellut Churchill palkittiin kunnianosoituksella. Seremonian aikana mitalia jakanut kenraali kysyi Churchilliltä, miksi hän kantaa miekkaa mukanaan taistelussa. Hänen vastauksensa kuului: ”Mielestäni, sir, jokainen upseeri joka osallistuu taisteluun ilman miekkaansa on sopimattomasti pukeutunut.”


title: Jack Churchill

text: Churchill päätti liittyä kommando-joukkoihin, joissa hän osallistui Norjassa suoritettuun Operaatio Archeryyn joulukuussa 1941. Kommandojen noustessa maihin Churchill soitti säkkipillillään skotlantilaisen marssin "The March of the Cameron Men". Operaatio oli menestyksekäs, mutta Churchill haavoittui otsaan oman räjähdepanoksen lauetessa hänen lähellään.


title: Jack Churchill

text: Hänen veljensä oli myös komentaja kommandoissa ja molemmat osallistuivat Salernon maihinnousuun Italiassa 1943. Taistelujen aikana miekalla ja revolverilla aseistautunut Churchill ja hänen alaisensa korpraali Ruffell vangitsivat kahdestaan öisen tiedusteluretkensä aikana 42 saksalaista sotilasta. Churchill myönsi jälkikäteen toimineensa ”hieman errolflynnmaisesti”.


title: Jack Churchill

text: Churchill ja hänen kommandonsa suorittivat sarjan iskuja saksalaisten miehittämille Välimeren saarille. Jugoslavian edustalla sijaitsevalla Brač-saarella hänen onnensa kuitenkin kääntyi. Hänen joukkonsa kärsivät raskaita tappioita ja hän joutui saksalaisten vangiksi menetettyään tajunsa kranaatinheitinpommituksessa. Hänen saksalainen vangitsijansa kapteeni Thuener osoitti ritarillisuutta eikä totellut Adolf Hitlerin antamaa kommando-käskyä, jonka mukaan kommandotehtävissä toimivat sotilaat tuli teloittaa tai luovuttaa kuulusteltavaksi SS:n alaiselle Sicherheitsdienstille. Sodan jälkeen Churchill tapasi Thuenerin kiittääkseen tätä.


title: Jack Churchill

text: Alkuun vangitsijat luulivat virheellisesti vanginneensa Winston Churchillin sukulaisen. Alun sotavankeudestaan Churchill vietti eristyssellissä Berliinissä, kunnes hänet siirrettiin Sachsenhausenin keskitysleirille. Hän pakeni leiriltä yhdessä Britannian kuninkaallisten ilmavoimien upseerin kanssa syyskuussa 1944, mutta heidät saatiin jälleen kiinni Rostockin lähellä. Heidät siirrettiin Itävallassa sijainneelle Niedendorfin vankileirille. Sieltä Churchill onnistui pakenemaan hieman ennen sodan loppua huhtikuussa 1945. Pysytellen syrjässä teistä hän patikoi Brennersolan kautta Italiaan, jossa yhytti kahdeksantena pakopäivänään Yhdysvaltain armeijan panssaroidun osaston.


title: Jack Churchill

text: Sotavankileireillä turhautunut Churchill oli innokas siirtymään taistelemaan japanilaisia vastaan Aasiaan, mutta toinen maailmansota päättyi Hiroshiman ja Nagasakin atomipommeihin ennen kuin hänen yksikkönsä ehti saapua rintamalle. Vasta kommandoprikaatin komentoonsa saanut seikkailijaluonne otti sodan loppumisen vastaan katkeransuloisin tuntein. Churchillin kerrotaan todenneen puoliksi tosissaan: ”Ilman noita hemmetin jenkkejä me olisimme voineet sotia vielä kymmenen vuotta lisää”.


title: Jack Churchill

text: Sodan aikana Churchillille myönnettiin kaksi Military Cross -kunniamerkkiä, niistä ensimmäinen vuoden 1941 operaatio Archerystä, ja Distinguished Service Order vuoden 1943 toiminnasta Salernon maihinnousussa.


title: Jack Churchill

text: 40-vuotias Churchill kävi laskuvarjokurssin 1946 ja hänet siirrettiin Seaforth Highlanders -rykmenttiin. Myöhemmin hän toimi pataljoonankomentajana samaisessa rykmentissä Palestiinassa. Keväällä 1948 puhjenneessa kriisissä Churchill yritti auttaa Hadassahiin matkannutta lääkehuoltosaattuetta, jonka kimppuun hyökkäsi satoja arabikapinallisia. Verilöylyn jälkeen hän pelasti 700 juutalaisen hengen organisoimalla näiden evakuoinnin Hadassahin sairaalasta.


title: Jack Churchill

text: Myöhemmin Churchill toimi kouluttajana maa- ja ilmasodankäynnin oppilaitoksessa Australiassa, jossa hän innostui myös lainelautailusta. Palattuaan Englantiin hänestä tuli ensimmäinen mies, joka lainelautaili Severnjoen kaksimetrisellä vuorovesiaallolla. Hän myös suunnitteli oman lainelautansa.


title: Jack Churchill

text: Churchill jäi eläkkeelle armeijasta viimein vuonna 1959. Eläkepäiviään hän kulutti muun muassa purjehtimalla vaimonsa kanssa Thamesjoella sekä rakentamalla kauko-ohjattavia pienoismalleja laivoista, etenkin sota-aluksista. Hän kuoli kotonaan Surreyssa 1996.


title: Jack Churchill

text: Churchillin nuorempi veli Tom Churchill yleni aikanaan kenraalimajuriksi ennen eläkkeelle jäämistään 1962.


title: Jack Churchill

text: Churchillin nuorin veli, kutsumanimeltään Buster, liittyi laivastoon ja oli paikalla Invergordonin kapinan aikana 1931. Buster kuoli osallistuessaan Maltan saattueita suojaavaan toimintaan 1942.


title: Jack Churchill

text: Churchill avioitui skotlantilaisen laivanvarustajan tyttären Rosamund Dennyn kanssa keväällä 1941 ja he saivat 55-vuotisen avioliittonsa aikana kaksi lasta.


title: Koripallon naisten SM-sarjakausi 1960

text: Koripallon naisten SM-sarjakaudella 1960 Helsingin Työväen Uimarit voitti seuran ensimmäisen Suomen mestaruuden. Hopeaa voitti Turun Riento ja pronssia Tampereen Pyrintö. Sarja pelattiin kuuden joukkueen kaksinkertaisena sarjana.


title: Koripallon naisten SM-sarjakausi 1959

text:
Koripallon naisten SM-sarjakaudella 1959 Helsingin Visa voitti seuran toisen Suomen mestaruuden. Hopeaa voitti Tampereen Pyrintö ja pronssia Porin Palloilijat. Sarja pelattiin kuuden joukkueen sarjana. Koska kolme parasta joukkuetta olivat runkosarjan jälkeen tasapisteissä, pelattiin näiden kolmen joukkueen kesken uusintasarja.
Helsingin Visan joukkue: Hilkka Hakola, Marjatta Lehtinen, Ritva Raunio, Tuula Mäkinen, Tuula Laine, Anja Lintonen, Mari Strandberg, Liisa Hakola, Airi Sanden ja Paula Lehtimäki.


title: Sinijuova

text: Sinijuova on halomuoto, joka näkyy horisonttirenkaan väri-ilmiönä auringon vastaisella puolella taivasta. Se ei varsinaisesti ole itsenäinen haloilmiö, mutta siihen suhtaudutaan kuten muihinkin halomuotoihin.


title: Sinijuova

text: Sinijuova on pienikokoinen alue horisonttirenkaalla kohdassa, jossa horisonttirenkaan intensiteetti putoaa. Horisonttirengas on auringon puoleisella taivaalla kirkkaampi, mutta tietyssä kohdassa sitä yksi sen aiheuttavista jääkiteiden valon kuluista himmenee vasta-aurinkopistettä kohti mentäessä. Tässä valon kulussa valo heijastuu kiteen sisällä pystysuorasta pinnasta, mutta sinijuovan kohdalla ja sen jälkeen valo menee pystypinnasta läpi. Ensimmäisenä pinnan läpi kulkee punainen valo samalla kun vihreä ja sininen vielä heijastuvat, ja siksi sinijuova näkyy vihertävänä ja sinertävänä.


title: Sinijuova

text: Sinijuovan paikka horisonttirenkaalla muuttuu auringon korkeuden mukaan. Lähimpänä aurinkoa se on auringon ollessa horisontissa, jolloin sinijuova on 116 asteen atsimuuttikulman etäisyydellä auringosta. Sinijuova etääntyy auringosta, levenee ja sen värivyöhykkeet kääntyvät viistommiksi auringon noustessa. Tätä havainnollistaa alavasta-aurinkopisteen eli taivaalla aurinkoa vastapäätä horisontin alapuolella olevan pisteen ympärillä oleva kuvitteellinen 64° säteinen rengas, jonka osia horisonttirenkaalla näkyy.


title: Sinijuova

text: Sinijuova voi syntyä sekä laatta-, pylväs- että Parry-asentoisista jääkiteistä. Ensimmäisenä ilmiöön kiinnitti huomiota Mika Sillanpää Etelä-Suomessa näkyneessä halonäytelmässä vuonna 1994. Sinijuovan voi Suomessa havaita keskimäärin kerran viidessä vuodessa.


title: Koripallon naisten SM-sarjakausi 1958

text: Koripallon naisten SM-sarjakaudella 1958 Tampereen Pyrintö voitti seuran viidennen Suomen mestaruuden. Hopeaa voitti Helsingin Visa ja pronssia toinen helsinkiläisjoukkue Karhun Pojat. Sarjassa pelasi viisi joukkuetta.


title: Jääpallon maailmanmestaruuskilpailut 1995

text: Jääpallon maailmanmestaruuskilpailut vuonna 1995 olivat kautta aikain 19. jääpallon MM-kilpailut ja ensimmäiset, jotka järjestettiin Euroopan tai Aasian ulkopuolella. Kisat pidettiin Yhdysvalloissa 29. tammikuuta - 5.helmikuuta 1995. Kaikki ottelut pelattiin Rosevillessa, Minneapolisin ja St. Paulin kasksoiskaupungin kupeessa, Minnesotan osavaltiossa. Peliareenana oli John Rose Minnesota Oval, joka on Pohjois-Amerikan suurin tekojäärata.


text: Osallistuneita maita oli kahdeksan; Norja, Ruotsi, Venäjä, Suomi, Yhdysvallat, Kanada, Unkari ja Kazakstan. Kazakstan osallistui MM-turnaukseen ensimmäistä kertaa. Aiemmin mukana olleista maista Alankomaat ei tällä kertaa osallistunut turnaukseen.


text: Joukkueet pelasivat lohkoissaan yksinkertaisen sarjan, jossa voitosta sai kaksi ja tappiosta nolla pistettä. Tasan päättyneen ottelun jälkeen suoritettiin rangaistuslaukauskilpailu, jolla ei ollut vaikutusta pisteisiin, vaan sen tulos ratkaisisi mikäli joukkueet päätyisivät sarjassa tasapisteisiin. A-lohkon kaksi parasta etenivät suoraan välieriin ja 3. ja 4. sijoittuneet karsivat pääsystä sinne B-lohkon kahden parhaan kanssa.


text: MM-kultaa voitti Ruotsi. Se voitti loppuottelussa Venäjän maalein 6-4. Suomi sijoittui kolmanneksi voitettuaan kisojen ensikertalaisen Kazakstanin pronssiottelussa maalein 3-2. Ensimmäisiä Pohjois-Amerikassa pelattuja maailmanmestaruuskilpailuja seurasi noin 8 000 katsojaa.


title: Toddla T

text: Toddla T (s. 22. helmikuuta 1985 Thomas Mackenzie Bell) on englantilainen DJ, levytuottaja, re-mikseri ja säveltäjä.


title: Pinturicchio

text: Pinturicchio eli oikealta nimeltään Bernardino di Betto (n.1454–1513) oli italialainen umbrialaisen koulun renessanssimaalari. Hän teki freskoja, jotka olivat usein maisema-aiheisia.


title: Murhan jälkeen

text: Murhan jälkeen ("Poetic Justice") on heinäkuussa 1993 ensi-iltansa saanut romanttinen draamaelokuva, jonka pääosissa nähdään Janet Jackson ja Tupac Shakur. Elokuvan käsikirjoitti ja ohjasi John Singleton.


title: Murhan jälkeen

text: "Murhan jälkeen" oli avausviikollaan tuottoisin elokuva tuottaen 11 728 455 dollaria. Kokonaistuotot ylsivät lopulta 27 515 786 dollariin.


title: Murhan jälkeen

text: Janet Jacksonin elokuvassa esittämä kappale ”Again” sai Oscar-ehdokkuuden ja sijoittui Billboard Hot 100 -listan kärkeen.


title: Murhan jälkeen

text: Academy Awards


title: Murhan jälkeen

text: Golden Globe Awards


title: Murhan jälkeen

text: Golden Raspberry Awards


title: Ounagha

text: Ounagha () on maalaiskunta () Essaouiran provinssissa Marrakech-Tensift-Al Haouzin hallintoalueella Marokossa. Asukkaita Ounaghassa oli vuoden 2004 väestönlaskennassa 12 188, joista 15 oli ulkomaalaisia. Kotitalouksia oli 2 367. Maalaiskunnan samannimisessä keskuksessa oli vuoden 2004 väestönlaskennassa 912 asukasta ja ympäröivällä maaseudulla puolestaan loput 11 276. Vuonna 1994 maalaiskunnassa oli 11 440 asukasta ja 2 053 kotitaloutta.


title: Ounagha

text: Ounagha rajautuu pohjoisessa Moulay Bouzarqtounen ja Had Dran maalaiskuntiin, idässä Lahsinaten maalaiskuntaan, kaakossa Ait Saidin maalaiskuntaan, etelässä Aguerdin maalaiskuntaan ja lännessä Essaouiran kuntaan.


title: Ilari Moisala

text: Ilari Moisala (s. 9. tammikuuta 1985 Oulu) on suomalainen jääpalloilija. Hänen edustamansa seura on Broberg IF.


title: Ilari Moisala

text: OPS-Oulu/ OLS-Oulu/ HIFK-Helsinki/ Broberg-Söderhamn/ Vänersborg-IFK/ Volga-Ulyanovsk/ Broberg-Söderhamn


title: Ilari Moisala

text: Moisala on pelannut urallaan kahdeksat MM-kisat. Hän on uoden jääpalloilija 2014.


title: Juice (elokuva)

text: Juice on tammikuussa 1992 ensi-iltansa saanut rikos-draamaelokuva. Pääosissa nähdään edesmennyt rap-tähti Tupac Shakur ja Omar Epps. Elokuvassa esiintyy myös muun muassa kokenut näyttelijä Samuel L. Jackson. Ns. cameorooleissa nähdään Queen Latifah, EPMD, Special Ed, Ed Lover, Doctor Dré, Flex Alexander, Fab Five Freddy ja Treach. Elokuvan ohjauksesta ja käsikirjoituksesta vastasi Ernest R. Dickerson.


title: Juice (elokuva)

text: Elokuva on kuvattu keskellä New Yorkin Harlemia.


title: Juice (soundtrack)

text: Juice soudtrack on vuoden 1991 viimeinen päivä julkaistu soudtrack-albumi rikos-draamaelokuvasta Juice. Soudtrack oli menestys myyden kultaa 4. maaliskuuta 1992. Albumi sijoittui avausviikolla sijalle 17 Billboard 200 albumilistalla sekä 3:nneksi Top R & B Albums listalla.


title: Michel Barnier

text: Michel Barnier (s. 9. tammikuuta 1951) on ranskalainen poliitikko, joka toimi Euroopan unionin sisämarkkina- ja palvelukomissaarina Barroson komissiossa vuosina 2010–2014. Barnier on ollut vuodesta 2006 Euroopan kansanpuolueen varapuheenjohtaja.


title: Michel Barnier

text: Barnier nimitettiin vuonna 2016 Euroopan unionin pääneuvottelijaksi Iso-Britannian EU-eroneuvotteluihin.


title: Michel Barnier

text: Barnier on valmistunut Pariisin ESCP Europe-kauppakorkeakoulusta vuonna 1972. Barnier on naimisissa ja hänellä on kolme lasta.


title: Sidi Kaouki

text: Sidi Kaouki on maalaiskunta () Essaouiran provinssissa Marrakech-Tensift-Al Haouzin hallintoalueella Marokossa. Asukkaita Sidi Kaoukissa oli vuoden 2004 väestönlaskennassa 4 335, joista kahdeksan oli ulkomaalaista. Kotitalouksia oli 902. Vuonna 1994 asukkaita oli 3 895 ja kotitalouksia 738.


title: Sidi Kaouki

text: Sidi Kaouki rajautuu pohjoisessa Essaouiran kuntaan, koillisessa Aguerdin maalaiskuntaan, kaakossa Sidi Hmad Ou Hamedin maalaiskuntaan ja etelässä Sidi Ahmed Essayehin maalaiskuntaan. Lännessä Sidi Kaouki rajautuu Atlantin valtamereen. Sidi Kaouki sijaitsee noin 27 kilometrin päässä Essaouirasta etelään ja noin 150 kilometrin päässä Agadirista pohjoiseen.


title: Sidi Kaouki

text: Jatkuvan tuulen ja hiekkarannan ansiosta paikkakunnasta on muodostunut yksi Marokon suosituimmista laine- ja purjelautailukohteista. Sidi Kaoukissa on muun muassa majoituspalveluita sekä laine-, purje- ja leijalautavuokrausta. Merenrannalla Sidi Kaoukissa sijaitseva rakennus on parannustaidoistaan tunnetun suufipyhimys Sidi Kaoukin hautapaikka. Sidi Kaoukista Essaouiraan kulkee linja-autoja.


title: Mikko Rytkönen

text: Mikko Rytkönen (s. 23. elokuuta 1982) on suomalainen jääpalloilija. Hän edustaa Suomen Bandyliigassa pelaavaa Jyväskylän Seudun Palloseuraa.


title: Mikko Rytkönen

text: Mikko Rytkönen pelasi 2005-06 kotimaisen huippukauden JPS:n riveissä. Hän voitti tuolloin maalikuninkuuden 44 maalilla. Kun vielä syöttöjä kertyi 12, niin tehopisteet olivat hulppeat 56. Tämä merkitsi vientiä pois Jyväskylästä. Suuntana oli Villa BK Linköpingissä, jossa kausi jäi torsoksi loukkaantumisen vuosi. Kausi 2007-08 tuotti hopeaa kotoisessa Bandyliigassa Tornion Palloveikoissa. Sitten torniolaiset siirtyivät Ruotsin sarjoihin Haaparanta-Tornio Bandyn nimissä pelaamaan. Mikko pelasi HT-Bandyssä kolme vuotta, joista kaksi Elitserienissä. Rytkönen edusti kaksi edellistä kautta IFK Kungälviä, jossa valmentajana toimi suomalaistaustainen A-maajoukkuettakin luotsannut Tommi Österberg. Parhaalla kaudellaan Elitserienissä Rytkönen keräsi tehot 22+7=29.


title: Mikko Rytkönen

text: Kaikkiaan Rytköselle on kertynyt 11 kautta Suomen Bandyliigassa ja viisi kautta Ruotsin pääsarjassa. Bandyliigassa kauden 2016 loppuun mennessä hän oli pelannut 227 runkosarjan ja 31 playoff-ottelua. Niissä hän oli tehnyt 215 runkosarja ja 29 playoff-maalia.


title: Mikko Rytkönen

text: Mikko Rytkönen nousi Tornion vuosien aikana A-maajoukkueeseen. Miesten maaotteluita hänelle on kertynyt yhteensä 53, joissa on syntynyt 34 maalia. Vuodesta 2009 MM-kisoja kiertäneeltä Mikolta löytyy 2 MM-hopeaa (2011) ja 2 –pronssia (2010). Kaikkiaan Rytkönen on pelannut urallaan seitsemät MM-kisat.


title: Mikko Rytkönen

text: Seurajoukkueessa:


title: Mikko Rytkönen

text: Maajoukkueessa:


title: Pikaluistelun sprinttimaailmanmestaruuskilpailut 2013

text: Vuoden 2013 pikaluistelun sprinttimaailmanmestaruuskilpailut järjestettiin Salt Lake Cityssä, Yhdysvalloissa 26.–27. tammikuuta. Sekä naiset että miehet luistelivat kumpanakin päivänä 500 ja 1 000 metriä. Viimeiseen 1 000 metrin kilpailuun pääsi kolmen luistelun jälkeen 24 parasta. Kilpailu ratkesi jokaisen neljän luistelun yhteenlaskettujen 500 metrin keskiaikojen perusteella.


title: Leo Valve

text: Leo Valve (4. toukokuuta 1914 Helsinki – 11. joulukuuta 1952 Helsinki) oli suomalainen shakkitehtävien laatija. Hän sai 7. suomalaisena kansallisen tehtävämestarin arvonimen 1945.


title: Leo Valve

text: Leo Erland Valve syntyi toukokuussa 1914. Hän vietti pääosan elämäänsä Helsingissä. Siviiliammatiltaan hän oli rautatievirkailija. Valve aloitti shakkitehtävien laatimisen jo nuorena. Laatijana hän nousi hyvin nopeasti Suomen kansalliselle huipulle vuosien 1931–1936 välisenä aikana. Hän oli 1935 mukana perustamassa Suomen Tehtäväniekat ry:tä. Sittemmin hän toimi vuosina 1951–1952 Suomen Tehtäväniekkojen puheenjohtajana.


title: Leo Valve

text: Vuodesta 1936 alkaen Valve piti taukoa laatimisesta. Hän osallistui kuitenkin tehtäväshakilliseen toimintaan mm. toimittamalla tehtäväpalstaa sanomalehdissä. Hän toimitti Suomen Shakin tehtäväpalstaa Osmo Kailan kanssa vuosina 1934–1939. Talvisodan syttyminen kuitenkin katkaisi Valven toimituksellisen uran. Hän palasi tehtäväshakin pariin vasta 1941, jolloin aloitti laadinnan uudelleen. Valve hoiti Suomen Shakin tehtäväshakin toimittamista yksin vuodesta 1943 aina vuoteen 1948 asti. Tästä toimesta hän siirtyi Helsingin Sanomien tehtäväpalstan toimittajaksi vuosiksi 1948–1952. Hän ehti ennen kuolemaansa vielä toimittamaan kolmannen kerran Suomen Shakin tehtäväpalstaa 1952. Lehtien tehtäväpalstojen ohella Valve toimitti useiden vuosien ajan Suomen Tehtäväniekkojen monisteita. Valve kuoli vain 38-vuotiaana Helsingissä joulukuussa 1952.


title: Leo Valve

text: Valve laati lyhyeksi jääneen elämänsä aikana yli 400 tehtävää. Pääosa niistä oli kaksi- ja kolmisiirtoisia mattitehtäviä, mutta hän laati myös joitakin monisiirtoisia mattitehtäviä, itsematti- ja apumattitehtäviä sekä lopputehtäviä. Monet hänen tehtävistään palkittiin kilpailuissa. Valve sai mm. 1936 Helsingin Shakkiklubin 50-vuotisjuhlien kunniaksi järjestetyssä tehtävänlaadintakilpailussa toisen palkinnon kolmesiirtoisten mattitehtävien sarjassa.


title: Leo Valve

text: Valven laatimista tehtävistä kansainvälisten valiotehtävien kokoelmiin eli FIDE-albumeihin on valittu 20 tehtävää, joista hänelle kertyi albumipisteitä 20. Pistemäärä ylittää laadinnan fidemestarin arvonimeen vaadittavan pisterajan eli 12 pistettä, mutta tätä arvonimeä Valvelle ei ole myönnetty. Tunnustuksena ansioistaan shakkitehtävien laatijana Valvelle myönnettiin kuitenkin kansallisen tehtävämestarin arvonimi 1945. Laatijana Valve sovelsi tehtävissään monia tehtäväshakillisia teemoja. Näistä tunnetuimpia ovat Valven houkutusteema ja Suomi-teema.


title: Leo Valve

text:
Esipeli (musta alkaa):
1... Td5 2.Tb6#
1...Rd3/Td6/Tc2/Tb2/Ta2/Tde2/Ld3 2. Dd6#


title: Leo Valve

text:
Ratkaisu:
1. Db3! (2. Db5#)
1...Td5 2. Db6#
1...Tb2/Ld3 2. Le7#
1...Dc4/Db2/Rc3 2. Dxc4#
1...Dc5 2. Db7#
1...Te5 2. Tc8#
1...Txb8 2. Ld4#Paitsi että Valve oli itse huomattava laatija, hän oli myös merkittävä esikuva nuoremman sukupolven laatijoille. Moni 1960-luvulla ja 1970-luvun alussa parasta luomiskauttaan elänyt suomalainen tehtäväniekka sai Matti Myllyniemen (1930-87) mukaan kipinän laadintaharrastuksen aloittamiseen juuri Valvelta.


title: Leo Valve

text: Matti Myllyniemen vuonna 1973 julkaisema teos "Leo Valve" sisältää 136 Valven laatimaa tehtävää.


title: Tomi Hauska

text: Tomi Hauska (s. 21. tammikuuta 1986) on suomalainen jääpalloilija. Hän edustaa Bandyliigassa pelaavaa Lappeenrannan Veiterää.


title: Tomi Hauska

text: Hauska on pelannut urallaan aikaisemmin myös Mikkelin Kamppareiden sekä HIFK:n riveissä. Ruotsin Elitserienissä hän on pelannut yhden kauden Gripen Trollhättanissa. Lisäksi Hauska oli syksyllä 2012 kuuden ottelun ajan lainalla IFK Kungälvin joukkueessa.


title: Tomi Hauska

text: Tomi Hauska on edustanut Suomea 17 A-maaottelussa ja ollut mukana kaksissa MM-kilpailuissa. Hän kuului isoveljensä Jannen tavoin Suomen joukkueeseen myös vuoden 2013 MM-kisoissa.


title: Tomi Hauska

text:
Seurajoukkueissa
Maajoukkueessa


title: Kimmo Kyllönen

text:
Kimmo Kyllönen (s. 11. toukokuuta 1983) on suomalainen jääpallomaalivahti. Hän edustaa Ruotsin pääsarjassa pelaavaa Siriusta.
Kyllönen on pelannut koko uransa Kamppareissa, lukuun ottamatta kautta 2003–2004, jolloin hän edusti Jyväskylän Seudun Palloseuraa ja viimeistä kahta kautta Ruotsissa. Kyllönen on pelannut kolmet MM-kisat.


title: Kimmo Kyllönen

text:
Seurajoukkueissa
Maajoukkueessa


title: Kaarle August (Ruotsin prinssi)

text: Kaarle August, Augustenborgin prinssi, (9. heinäkuuta 1768–28. toukokuuta 1810), alkuaan Tanskan prinssi Kristian August, oli lyhyen aikaan Ruotsin kruununprinssi. Hänet valittiin 1809 kruununperilliseksi, mutta hän kuoli halvaukseen joukkojen katselmuksessa Skånessa 1810. Tapauksen jälkeen levisi huhuja, että hänet oli myrkytetty, ja Tukholmassa puhkesi levottomuuksia. Hautajaiskulkueen yhteydessä väkijoukko lynkkasi kruununprinssin murhasta epäillyn valtakunnanmarsalkka Axel von Fersenin keskellä katua.


title: Yrjö Järvinen (eversti)

text: Yrjö (Yki) Aleksis Järvinen (21. heinäkuuta 1900 Joutsa – 5. lokakuuta 1953 Helsinki) oli suomalainen sotilas ja sotakirjailija.


title: Yrjö Järvinen (eversti)

text: Järvisen vanhemmat olivat maanviljelijä Herman Järvinen ja Hilma Fredrika Likander. Hänen veljensä oli jääkärieversti Ilmari Järvinen. Yrjö Järvinen liittyi Tammijärven suojeluskuntaan syksyllä 1917 ja kävi Vöyrin sotakoulun helmi-maaliskuussa 1918. Hän osallistui Suomen sisällissodan taisteluihin Lempäälässä huhtikuun alussa 1918 sekä Viipurin valtaukseen huhtikuun lopulla. Sodan jälkeen Järvinen oli joukkueenjohtajana ja komppanian vääpelinä Pohjois-Savon rykmentissä. Hänestä tuli reservin vänrikki 1920 ja hän kävi Kadettikoulun 1920–1922.


title: Yrjö Järvinen (eversti)

text: Järvinen oli Tampereen rykmentissä Lahdessa joukkueenjohtajana ja myöhemmin komppanianpäällikkönä 1922–1932. Hän kävi Taistelukoulun komppanianpäällikkökurssin 1928 ja hänestä tuli luutnantti 1922 ja kapteeni 1928. Järvisen aloitteesta perustettiin Tampereen rykmentille huhtikuussa 1929 oma "Tappara"-niminen joukko-osastolehti ja Järvinen oli lehden päätoimittajana 1929–1932. Järvinen kävi sitten Sotakorkeakoulun 1932–1934 valmistuen kurssinsa priimuksena ja toimi sitten 3. Divisioonan esikunnan koulutustoimiston päällikkönä ja elokuusta 1936 alkaen armeijakunnan esikunnassa Viipurissa liikekannallepano-, järjestely- ja operatiivisen toimiston toimistoupseerina. Hän sai yleisesikuntaupseerin arvonimen 1935 ja hänet ylennettiin majuriksi 1936. Elokuussa 1938 hänestä tuli armeijakunnan esikunnan koulutus- ja valvontatoimiston päällkkö.


title: Yrjö Järvinen (eversti)

text: Järvinen ylennettiin everstiksi 1946. Sodan jälkeen hän komensi Kainuun prikaatia 1950-1952.


title: Yrjö Järvinen

text: Yrjö Järvinen on seuraavien henkilöiden nimi:


title: Nestor Järvinen

text: Nestor Järvinen (9. lokakuuta 1831 Kiukainen – 19. lokakuuta 1901 Juva) oli suomalainen pappi ja opettaja.


title: Nestor Järvinen

text: Järvisen vanhemmat olivat Kiukaisten Laihian rusthollari Gustaf Järvenpää (k. 1870) ja Maria Karlsdotter (Vitikka). Hän kävi Turun lukiota 1848–1851 ja pääsi ylioppilaaksi Helsingissä 1851. Järvinen valmistui Helsingin yliopistosta historiallis-filologisen osaston kandidaatiksi ja maisteriksi 1857. Hän opiskeli myöhemmin pedagogiikkaa Saksassa ja Sveitsissä 9 kuukauden ajan 1862 ja hänet vihittiin papiksi Porvoon hiippakunnassa 1867.


title: Nestor Järvinen

text: Järvinen oli Jyväskylän seminaarin uskonnon lehtori 1863–1881 ja Jyväskylän suomalaisen tyttökoulun johtaja 1869–1881.Vuodesta 1881 alkaen hän oli Jyväskylän maaseurakunnan kirkkoherrana ja vuodesta 1888 Juvan kirkkoherrana. Hän oli valtiopäivämiehenä pappissäädyssä 1882–1891 ja jäsenenä kirkolliskokouksessa kolme kertaa. Järvinen sai rovastin arvon 1883 ja hän toimi myös lääninrovastina.


title: Nestor Järvinen

text: Järvinen on tehnyt suomenkieliset sanat Ruotsin kansallislauluun, mutta yleisemmin sitä lauletaan suomeksi Alpo Noposen sanoin.


title: Nestor Järvinen

text: Järvinen oli naimisissa vuodesta 1858 Amanda Charlotta Grönholmin kanssa. Heidän poikansa oli professori, kansanedustaja ja valtiovarainministeri Kyösti Järvinen.


title: United Football League

text: United Football League on kahden urheilusarjan nimi:


title: João Rebelo

text: João Fernando Parreira Rebelo (s. 20. maaliskuuta 1961 Aljustrel, Alentejo) on portugalilainen entinen ampuja. Hän kilpaili olympiahaulikossa eli trapissa kesäolympialaisissa 1984, 1988, 1992, 1996 ja 2000. Hän ei kuitenkaan saanut mitaleita. Hänen seuransa oli Clube de Tiro de Vilamoura.


title: Amina Bakhit

text: Amina Barsham Bakhit (; s. 14. marraskuuta 1990 El Obeid) on sudanilainen keskipitkän matkan juoksija. Hän kilpaili vuoden 2012 kesäolympialaisissa Lontoossa naisten 800 metrin juoksussa, mutta putosi ensimmäisellä kierroksella jäätyään eränsä neljänneksi.


title: Carmageddon: Reincarnation

text: Carmageddon: Reincarnation on Stainless Gamesin kehittämä ajopeli. Peli on "Carmageddon" -sarjan neljäs osa. Peli julkaistiin vuonna 2015 Microsoft Windowsille, PlayStation 4:lle ja Xbox Onelle. Pelistä oli saatavilla Early Access -versio Windowsille vuonna 2014.


title: Carmageddon: Reincarnation

text: Pelin rahoitus tapahtui Kickstarter-sivuston kautta, jossa tavoitesumma oli 400 000 dollaria, mutta peli keräsi loppujen lopuksi yli 600 000 dollaria.


title: Carmageddon: Reincarnation

text: Pelin ideana on ajaa ihmisten ja eläinten päälle lisäajan toivossa ja päihittää muut kilpaiijat joko tuhoamalla ne tai ajamalla ajokilpailun kierrokset nopeammin.


title: Tappamisen maku

text: Tappamisen maku () on Lou Antonion ohjaama yhdysvaltalainen televisioelokuva, jonka pääosissa ovat Michael Biehn, Jason Bateman ja Henry Thomas. Televisioelokuva on genreltään jännityselokuva, joka esitettiin 12. elokuuta vuonna 1992.


title: Tappamisen maku

text: Elokuvan kuvaukset alkoivat 4. maaliskuuta 1992 ja päättyivät 15. huhtikuuta. "Tappamisen makua" kuvattiin Texasin Houstonissa, Galvestonissa ja Pasadenassa. "Tappamisen maku" on Renée Zellwegerin ensimmäinen elokuvarooli.


title: Tappamisen maku

text: Vauraiden perheiden pojat, piskelijakaverukset, joutuvat kesätöissä öljynporauslautalla epäillyiksi murhasta ja kiristyksen kohteiksi.


title: Tappamisen maku

text: "Video-oppaassa" vuodelta 1994 Bello Romano kutsuu elokuvaa päteväksi tv-trilleriksi ja antaa sille kolme tähteä viidestä, mikä vastaa sanallista arviota ”hyvä”.


title: Guy Lapébie

text: Martial Guy Lapébie (28. marraskuuta 1916 Saint-Geours-de-Maremne – 8. maaliskuuta 2010 Bagnères-de-Luchon) oli ranskalainen pyöräilijä. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa joukkuemaantieajossa ja joukkuetakaa-ajossa. Lisäksi hän sai hopeamitalin maantieajon yksilökilpailussa.


title: Guy Lapébie

text: Lapébie myös muun muassa sijoittui kolmanneksi Ranskan ympäriajossa 1936. Hänen veljensä oli pyöräilijä Roger Lapébie.


title: Kaarle-herttuan runo

text: Kaarle-herttuan runo on kahtena 1700-luvulta peräisin olevana käsikirjoituksena ja muutamina katkelmina säilynyt kalevalanmittainen runo. Se kertoo Kaarle-herttuan (kuninkaana Kaarle IX 1604–1611) Suomeen 1595 ja 1599 tekemistä sotaretkistä. Oletettavasti se on sepitetty vasta Kaarlen kuninkaaksitulon jälkeen.


title: Viktorija Dimitrova

text: Viktorija Dimitrova (; 11. kesäkuuta 1976 – 8. marraskuuta 1994) oli bulgarialainen taitoluistelija. Hän kilpaili vuoden 1992 talviolympialaisissa Albertvillessä ja jäi naisten yksinluistelussa 17. sijalle. Lisäksi hän osallistui muun muassa taitoluistelun maailmanmestaruuskilpailuihin vuosina 1992–1994.


title: Viktorija Dimitrova

text: Bulgarian luisteluliitto vietti 50-vuotisjuhlaansa vuonna 1999, jolloin se nimesi edesmenneen Dimitrovan 1990-luvun parhaaksi taitoluistelijaksi yhdessä Ivan Dinevin, Albena Denkovan ja Maksim Staviskin kanssa.


title: Janne Hauska

text: Janne Hauska (s. 3. tammikuuta 1983) on suomalainen jääpalloilija. Hän edustaa Bandyliigassa pelaavaa Veiterää.


title: Janne Hauska

text: Janne Hauska on edustanut Suomea 12 A-maaottelussa ja ollut mukana MM-kilpailuissa vuonna 2009. Hän kuuluu veljensä Tomin tavoin Suomen joukkueeseen myös vuoden 2013 MM-kisoissa.


title: Janne Hauska

text:
Seurajoukkueissa
Maajoukkueessa


title: Ravista, rämistä ja rokkaa!

text: Ravista, rämistä ja rokkaa! () on Allan Arkushin ohjaama yhdysvaltalainen televisioelokuva, jonka pääosassa on Renée Zellweger. Elokuvassa esiintyy myös Howie Mandel ja Grammy-ehdokkaana olleen R&B-yhtyeen For Realin jäsenet.


title: Ravista, rämistä ja rokkaa!

text: "Ravista, rämistä ja rokkaa!" esitettiin Showtimella 26. elokuuta vuonna 1994. Elokuva on julkaistu DVD:lle Yhdysvalloissa 7. elokuuta vuonna 2001 ja 22. toukokuuta vuonna 2012.


title: Kaarlenkronikka

text: Kaarlenkronikka (ruots. "Karlskrönikan") pian vuoden 1452 jälkeen kirjoitettu Ruotsin historiaa käsittelevä nimikronikka. Se kertoo tapauksia vuosilta 1389-1452. Suomea koskevista asioista siinä mainitaan Eerik Puken osallistuminen Engelbrektin kapinaan ja Kaarle Knuutinpojan hovielämä Viipurissa. Sen sanotaan olevan Kaarle Knuutinpojan kannattajien laatima propagandatarina. On epäselvää, olisiko alkuosa muodostanut alkujaan Engelbrektinkronikan. Siitä on julkaistu faksimilepainos 1938.


title: Kaarlenkronikka

text: Se on säilynyt alkuperäisenä, ja se on julkaistu G. E. Klemmingin teoksessa "Skrifter utgivna av svenska fornskriftsällskapet - SSFS" - 17:2, Stockholm, 1866.


title: Marko Laitinen

text: Marko Laitinen (s. 8. heinäkuuta 1983) on suomalainen jääpalloilija. Hän on koko uransa ajan edustanut Bandyliigassa pelaavaa kasvattajaseuraansa Mikkelin Kamppareita.


title: Marko Laitinen

text: Laitinen pelasi uransa ensimmäiset A-maaottelut joulukuussa 2012 Venäjän Abakanissa järjestetyssä Russian Government Cupissa. Hän on mukana Suomen joukkueessa myös vuoden 2013 MM-kisoissa.


title: Kaarle Ulvinpoika

text: Kaarle Ulvinpoika (k. noin 1407 t. 1410) oli marski, Viipurin linnan päällikkö ja Toftan herra. Hän oli niitä ylimyksiä, jotka 1363 kutsuivat Albrekt Meckleburgilaisen Ruotsiin. Hän oli valtakunnan marski 1364–1371. Hänestä tuli Viipurin linnan päällikkö 1386, ja silloin hän tuli jäseneksi Bo Joninpoika Gripin testamentin toimeenpanokuntaan. Hän osallistui siihen poliittiseen toimintaan, jonka seurauksena kuningatar Margareeta sai valtaansa Ruotsin ja Suomen. Hän luopui lopullisesti Viipurista 1399. Häntä on pidetty Ruotsin oppineimpiin kuuluvana miehenä.


title: Teollinen symbioosi

text: Teollinen symbioosi on teollisuuden ja yritysten prosessien ja virtojen symbioosin kaltaista vuorovaikutusta ja hyödyntämistä, mikä tuottaa luonnollisen kaltaisia ainekiertoja ja lisäarvoa teollisessa tuotannossa. Tästä esimerkkinä jäännösvirtojen prosessointi uusiksi symbioosituotteiksi. Yksinkertaistettuna teollinen symbioosi on kahden teollisen yksikön väline suhde, jossa toisen jäte on toisen raaka-ainetta. Teolliset symbioosit eivät rajoitu sektoraalisesti tai maantieteellisesti. Poikkiteollisuudesta johtuva monipuolisuus ja avoimuus tekevät teollisista symbiooseista erityisen lähestymistavan ekologisesti kestävän teollisuuden kehitykselle. Teollinen symbioosi on osa teollista ekologiaa ja edistävät kiertotaloutta.


title: Teollinen symbioosi

text: Idea teollisista symbiooseista perustuu teollisen ekologian näkemykseen tuotannosta systeeminä, jonka eri teollisuudenalat ja tuotannonprosessit keskenäisine riippuvuus- ja vaikutussuhteineen muodostavat. Tässä systeemissä tuotantoketjuja ei enää kuvata perinteisesti suoraviivaisiksi. Ihanteellisessa teollisessa symbioosissa symbioosin toimijat vaihtavat materiaaleja ja energiaa keskenään ja vähentävät siten päästöjä ja jätteitä. Yritykset nähdään kuluttajien ja tuottajien verkostona, joka muistuttaa luonnon ekosysteemiä, ja tällaisista verkostoista puhutaan myös termillä teolliset ekosysteemit.


title: Teollinen symbioosi

text: Teollisten symbioosien avulla saadaan tuotannon sivuvirrat hyötykäyttöön ja rakennettua tuotantoa, josta ei synny jätettä tai hukkaa. Yleensä teolliset symbioosit muodostetaan sellaisten tuotantolaitosten välille, jotka ovat maantieteellisesti lähellä toisiaan.Perinteisessä teollisuudessa on Suomessa totuttu resurssiniukkuuteen ja resurssien tehokkaaseen käyttöön. Metsäteollisuuden tehdasintegraatit ovat esimerkki teollisesta symbioosista. Sitra vuoden 2013 alusta alkaen aktivoitunut teollisten symbioosien edistäjänä Suomessa, se avasi aihetta käsittelevän sivuston 2014.


title: Ruotsin väestö

text: Ruotsin väestö tarkoittaa Ruotsissa asuvia ihmisiä. Ruotsissa oli 31.12.2017 10 120 242 asukasta.


title: Ruotsin väestö

text: Tässä artikkelissa tarkastellaan väestön kokonaismäärää eli väkilukua, syntyvyyttä, kuolleisuutta ja näiden erotuksena saatavaa luonnollista väestönkasvua. Väestön määrään vaikuttaa myös muuttoliike, joka voidaan jakaa lähtömuuttoon ja tulomuuttoon, joiden erotus on nettomuutto. Muuttoliike voidaan jakaa maan tai alueen sisäiseen muuttoliikkeeseen sekä valtion rajat ylittävään siirtolaisuuteen.


title: Ruotsin väestö

text: Artikkelissa tarkastellaan myös väestön jakautumista aluettain. Väestön jakautumista voidaan kuvata lääneittäin tai maakunnittain, kunnittain ja niiden sisällä vielä seurakunnittain. Väestön keskittyneisyyttä kuvaavat tiedot taajamissa ja pientaajamissa asuvien määrästä.


title: Ruotsin väestö

text: Lisäksi voidaan tarkastella väestön rakennetta: ikärakennetta, sukupuolijakaumaa, kansalaisuutta, syntymämaata, väestön taustaa, uskontoa ja äidinkieltä. Näitäkin tarkasteluja voidaan tehdä koko valtiota tarkemmilla aluetasoilla.


title: Ruotsin väestö

text: Ruotsin kokonaisväkiluvusta on saatavissa vuosittaisia tilastoja vuodesta 1749 alkaen, jolloin Ruotsissa oli 1 764 724 asukasta. Tuoreimman samassa tilastossa mainitun vuoden 2016 tietojen mukaan Ruotsin väkiluku on 9 995 153 henkilöä. Seuraavassa taulukossa on kuvattu Ruotsin väkiluvun kehitystä kymmenen vuoden välein. Muutokset (henkeä ja prosenttia) tarkoittavat muutosta koko kymmenvuotiskauden aikana.


title: Ruotsin väestö

text: Kymmenvuotiskausittain tarkasteltuna Ruotsin väestö kasvoi suhteellisesti eniten 1820-luvulla ja absoluuttisesti eniten 1940-luvulla.


title: Ruotsin väestö

text: Ruotsin väkiluku oli tilaston alkaessa ylittänyt jo miljoonan asukkaan rajan. Kaksi miljoonaa ylittyi vuonna 1767 ja uudelleen vuonna 1774. Kolmeen miljoonaan väkiluku nousi vuonna 1835 ja neljä miljoonaa ylittyi vuonna 1863. Viiden miljoonan asukkaan rajan yli noustiin vuonna 1897 ja kuusi miljoonaa ylittyi vuonna 1923. Vuonna 1950 Ruotsissa oli seitsemän miljoonaa asukasta ja vuonna 1969 luku oli noussut kahdeksaan miljoonaan. Vuonna 2004 ylittyi yhdeksän miljoonan asukkaan raja. Näiden lukujen saavuttamiseen kuluneet aikajaksot kestivät


title: Ruotsin väestö

text: Vuoden 2017 aikana Ruotsissa syntyi elävänä 115 416 lasta ja kuolleita oli 91 972. Syntyneiden enemmyys (luonnollinen väestönkasvu) oli siten 23 444 henkilöä. Syntyneiden määrä ylitti kuolleiden määrän 143 kunnassa ja 147 kunnassa syntyneitä oli vähemmän kuin kuolleita. Kahdessa kunnassa syntyneitä ja kuolleita oli yhtä monta.


title: Ruotsin väestö

text: Vuoden 2011 aikana Ruotsin sisäisessä muuttoliikkeessä (läänien sisäinen ja läänien välinen muuttoliike) 97 kuntaa sai muuttovoittoa ja 191 kuntaa muuttotappiota. Kahdessa kunnassa Ruotsin sisäisen muuttoliikkeen nettomuutto oli 0 asukasta. Läänien osalta 8 lääniä sai muuttovoittoa ja 13 lääniä muuttotappiota.


title: Ruotsin väestö

text: Vuoden 2011 aikana Ruotsiin muutti 96 467 henkilöä ja Ruotsista muutti pois 51 179 henkilöä. Nettosiirtolaisuus oli 45 288 henkilöä, joten Ruotsi sai muuttovoittoa ulkomailta.


title: Ruotsin väestö

text: Ruotsissa on 21 lääniä, joista yhdessä on yli kaksi miljoonaa asukasta (Tukholman lääni) ja kahdessa yli miljoona asukasta (Länsi-Götanmaan lääni ja Skånen lääni). Gotlannin lääni on väkiluvultaan pienin ja siellä on alle 60 000 asukasta. Läänien väkiluvut ovat useimmiten 200 000 ja 300 000 asukkaan välissä. Vuonna 2011 tällaisia läänejä oli 10 kappaletta.


title: Ruotsin väestö

text: Maakunnilla ei Ruotsissa ole mitään virallista asemaa, mutta niiden väkilukuja tilastoidaan. Ruotsissa on 25 maakuntaa, joista neljässä (Uplanti, Länsi-Götanmaa, Skåne ja Södermanland) on yli miljoona asukasta. Pienin maakunta on Härjedalen, jonka asukasluku jää alle 10 000:een. Muita alle 100 000 asukkaan maakuntia ovat Öölanti, Dalsland, Gotlanti ja Ruotsin Lappi.


title: Ruotsin väestö

text: Ruotsissa on 290 kuntaa, joiden väkiluvut vuonna 2016 vaihtelevat 2 454 asukkaasta (Bjurholmin kunta) 935 619 asukkaaseen (Tukholman kunta). 76 kunnassa on alle 10 000 asukasta ja 95 kunnassa 10 001–20 000 asukasta. Kuntien keskiväkiluku on 32 700 asukasta ja mediaaniväkiluku 15 243 asukasta.


title: Ruotsin väestö

text: Yli 100 000 asukkaan kuntia on 15 kappaletta ja ne ovat:


title: Ruotsin väestö

text: Uumajan kuntaa lukuun ottamatta kaikki yli 100 000 asukkaan kunnat sijaitsevat Ruotsin eteläosissa.


title: Ruotsin väestö

text: Kuntien lisäksi Ruotsissa tilastoidaan väestö myös seurakunnittain. Vaikka aluejako perustuu Ruotsin kirkon seurakuntajakoon, niin väestötilastoissa otetaan huomioon koko seurakunnan maantieteellisellä alueella asuva väestö kirkkoon kuulumisesta riippumatta.


title: Ruotsin väestö

text: Ruotsissa ei ole vuoden 1971 kuntauudistuksen jälkeen ollut enää kaupunkeja, kauppaloita tai maalaiskuntia, sillä kyseisenä vuonna Ruotsissa siirryttiin yhtenäiseen kuntamuotoon. Aikaisemmin Ruotsissa oli myös runsaasti taajaväkisiä yhdyskuntia, mutta viimeiset sellaisetkin lakkautettiin vuoden 1971 kuntauudistuksen yhteydessä.


title: Ruotsin väestö

text: Vuodesta 1960 lähtien ja jossain määrin jo aiemminkin Ruotsissa on muiden Pohjoismaiden tilastoitu väestöä taajamittain. Lyhyesti määriteltynä taajama on vähintään 200 asukkaan väestökeskittymä, jossa rakennusten välinen etäisyys on korkeintaan 200 metriä. Oikealla oleva kuvaaja esittää taajamaväestön osuutta Ruotsin koko väestöstä vuodesta 1800 lähtien. Taajamien lisäksi on vuodesta 1990 lähtien tilastoitu myös pientaajamia, joissa on 50–199 asukasta.


title: Ruotsin väestö

text: Vuoden 2010 lopussa taajamien kokonaismäärä oli 1 956 kappaletta. Tuolloin taajamissa oli 8 015 797 asukasta, mikä vastasi 85,1 prosenttia Ruotsin väestöstä. Taajamien ulkopuolella asui 1 399 773 henkilöä. Kaikkien taajamien maapinta-ala oli yhteensä 537 615 hehtaaria eli 1,3 prosenttia Ruotsin maapinta-alasta. Taajamien väestötiheys oli 1 491 asukasta maaneliökilometriä kohti, mutta taajamien ulkopuolella väestötiheys oli vain 3,5 asukasta maaneliökilometriä kohti. Yli 100 000 asukkaan taajamia oli seitsemän:


title: Ruotsin väestö

text: Vuoden 2010 lopussa pientaajamien kokonaismäärä oli 2 920 kappaletta. Tuolloin pientaajamissa oli 281 091 asukasta. Kaikkien pientaajamien maapinta-ala oli yhteensä 85 080 hehtaaria ja väestötiheys 330 asukasta maaneliökilometriä kohti. Ruotsin väestöstä 1 118 682 henkilöä eli 12 prosenttia asui taajamien ja pientaajamien ulkopuolella.


title: Ruotsin väestö

text: Ruotsin väestö jakautui vuoden 2011 kolmeen eri ikäryhmään seuraavasti:


title: Ruotsin väestö

text: Vertailun vuoksi vuonna 1960 Ruotsissa oli 27,3 prosenttia 0–17-vuotiaita ja 11,8 prosenttia 65 vuotta täyttäneitä.


title: Ruotsin väestö

text: Vuonna 2016 Ruotsin väestöstä miehiä oli 5 013 347 ja naisia 4 981 806 henkeä.


title: Ruotsin väestö

text: Vuonna 2017 Ruotsissa asui 897 336 ulkomaiden kansalaista, mikä vastasi 8,9 prosenttia väestöstä. Seuraavassa taulukossa on lueteltu ne 21 valtiota, joiden kansalaisia Ruotsissa asui eniten vuoden 2017 lopussa. Syyrian kansalaiset ovat Ruotsin suurin ulkomaiden kansalaisten ryhmä.


title: Ruotsin väestö

text: Tuntematon kansalaisuus oli 11 446 henkilöllä, kansalaisuus puuttui 23 655 henkilöltä ja 51 henkilön kansalaisuus oli selvitettävänä. Saman tilaston tietojen perusteella voidaan laskea, että muiden kuin yllä mainittujen maiden tai Ruotsin kansalaisia oli 267 998 henkeä. Ruotsissa asui Ruotsin kansalaisten lisäksi 189 eri maan kansalaisia.


title: Ruotsin väestö

text: Vuonna 2017 Ruotsissa asui 1 877 050 ulkomailla syntynyttä, mikä vastasi 18,5 prosenttia väestöstä. Vuonna 1960 ulkomailla syntyneitä oli 299 879 henkilöä eli 4,0 prosenttia väestöstä. Seuraava taulukko kuvaa ulkomailla syntyneiden määrän kehitystä vuodesta 2000 alkaen.


title: Ruotsin väestö

text: Seuraavassa taulukossa on lueteltu ne 22 valtiota, joissa syntyneitä asukkaita Ruotsissa asui eniten vuoden 2015 lopussa. Suomessa syntyneet ovat Ruotsin suurin ulkomailla syntyneiden ryhmä.


title: Ruotsin väestö

text: Tuoreimmassa tilastossa Tuvalu ja Vatikaanivaltio ovat ainoat maat, joissa syntyneitä henkilöitä ei asu Ruotsissa lainkaan. Saman tilaston perusteella voidaan laskea, että muissa kuin yllä mainituissa maissa tai Ruotsissa syntyneitä oli 555 908 henkeä. Ruotsissa asui Ruotsissa syntyneiden lisäksi 203 eri maassa syntyneitä asukkaita.


title: Ruotsin väestö

text:
Seuraavassa taulukossa on tarkasteltu Ruotsin väestöä syntyperämaan () perusteella. Tiedot perustuvat Statistiska centralbyrånin tilastoon vuoden 2017 lopusta. Tilastosta on seuraavaa taulukkoa varten laskettu yhteen:
Mukaan on otettu vain ne maat, joissa syntyneitä tai heidän jälkeläisiään on vähintään 20 000 henkilöä.


title: Ruotsin väestö

text: Tilaston maita ei voi laskea yhteen esimerkiksi maanosittain, koska silloin osa henkilöistä tulee laskettua kahteen kertaan. Anguilla ja Tuvalu ovat ainoat maailman maat, joissa syntyneitä tai heidän jälkeläisiään ei asu Ruotsissa lainkaan. Tilaston perusteella Ruotsissa on Ruotsin lisäksi 204 eri valtiosta lähtöisin olevia asukkaita.


title: Ruotsin väestö

text: Ruotsin väestöstä 24,1 prosenttia oli vuoden 2017 tietojen mukaan ulkomaalaistaustaisia. Seuraava taulukko kuvaa ulkomaalaistaustaisten määrän kehitystä vuodesta 2002 alkaen. Ulkomaalaistaustaisia on Ruotsissa 3 193 089 eli 31,6%, kun ulkomaalaistaustaisiksi lasketaan myös ne, joiden vanhemmista vain toinen on syntynyt ulkomailla.


title: Ruotsin väestö

text: Ruotsalaistaustaisten määrän kehitystä samalla aikavälillä kuvaa puolestaan seuraava tilasto.


title: Ruotsin väestö

text: Vuonna 2016 Ruotsin kirkkoon kuului 61,2 prosenttia ruotsalaisista.


title: Ruotsin väestö

text: Ruotsissa puhutaan pääasiassa ruotsia, joka on lainsäädännössä vuonna 2009 määritelty sekä maan pääkieleksi että viralliseksi kieleksi. Suurin vähemmistökieli on suomi. Euroopan unionin direktiivin johdosta viiden vähemmistökielen asema kirjattiin lakiin 1999; näitä ovat saame, meänkieli (suomen murre), suomi, romanikieli ja jiddiš. Näillä kielillä on virallinen asema valtion virastoissa, oikeudessa, päiväkodeissa ja vanhainkodeissa tiettyjen kuntien alueella. Saamen kielellä on virallinen asema Arjeplogin, Jällivaaran, Jokimukan ja Kiirunan kunnissa. Suomi ja meänkieli ovat virallisia Jällivaaran, Haaparannan, Kiirunan, Pajalan ja Ylitornion kunnissa. Vuonna 2010 uudistettu kielilaki toi suomen vähemmistökieleksi 18 kuntaan Keski- ja Etelä-Ruotsissa, ja helmikuussa 2011 vielä viiteen muuhun kuntaan. Romanilla ja jiddišillä on asema historiallisina vähemmistökielinä, ja Ruotsin hallituksella on tietty velvollisuus tukea niitä. Ruotsissa on paljon vähemmistökieliä suuren maahanmuuton seurauksesta.


title: Ruotsin väestö

text: Ruotsin kielellä on paljon toisistaan eroavia murteita. Yleiskielen oikeinkirjoitukseen on vaikuttanut Vadstenan luostarista 1400-luvulta alkanut perinne. Tarve puhutun kielen yhtenäistämiseen tuli kansakoulun leviämisen myötä, ja silloin suosittiin Tukholman lähiympäristön kieltä.


title: Perttu Hämäläinen

text: Perttu Hämäläinen on Aalto-yliopiston professori. Hämäläinen aloitti Perustieteiden korkeakoulun mediatekniikan laitoksen ja Taiteiden ja suunnittelun korkeakoulun median laitoksen yhteisenä apulaisprofessorina 29. maaliskuuta 2012 kun Suomen ensimmäinen tietokonepeliprofessuuri perustettiin. Hämäläinen on väitellyt tekniikan tohtoriksi ja taiteen maisteriksi.


title: Muhammad III

text: Muhammad III (), (s. n. 1710 – k. 1790) oli Marokon sulttaani. Alaouiten hallitsijasukuun kuuluva Muhammad III oli ensimmäisen kerran sulttaani lyhyen aikaa vuonna 1748. Lokakuussa 1748 Muhammad III:tta seurasi sulttaanina Abdallah, joka oli vallassa 10. marraskuuta 1757 saakka. Tällöin Muhammad III nousi uudelleen Marokon sulttaaniksi. Valtakausi päättyi 9. huhtikuuta 1790, ja sulttaaniksi nousi Yazid.


title: Muhammad III

text: Muhammad III päätti vuonna 1765 perustaa rannikon Essaouiraan satamakaupungin, johon hän ohjasi kaiken Marokon eteläosan kaupan. Kaupungista muodostui yksi Marokon tärkeimmistä kaupankäyntikeskuksista ja satamakaupungeista. Sulttaani asutti kaupunkiin juutalaisia, joiden suhteita sulttaani hyödynsi suhteiden luomisessa eurooppalaisten kanssa ja kaupankäynnin järjestämisessä heidän kanssaan. Muhammad III myös rakennutti vuoden 1755 maanjäristyksessä tuhoutuneen Casablancan medinan uudelleen vuonna 1770.


title: Muhammad III

text: Amerikan vallankumouksen seurauksena Britannian lipun alla Atlantilla kulkeneet yhdysvaltalaiset kauppalaivat menettivät Britannian takaaman suojelun ja joutuivat barbareskimerirosvojen hyökkäysten kohteiksi. Yhdysvallat oli yrittänyt tuloksetta pyytää suojelua eurooppalaisilta. Sulttaani Muhammad III:n johtama Marokko tunnusti 20. joulukuuta 1777 ensimmäisenä valtiona Yhdysvaltain itsenäisyyden. Tunnustuksen jälkeen yhdysvaltalaiskauppalaivat pääsivät Marokon sulttaanikunnan suojeluun, mikä takasi turvallisen merenkulun. Sulttaani ilmoitti marokkolaisissa Tangerin, Essaouiran, Salén ja Larachen satamakaupungeissa toimiville eurooppalaisille kauppiaille ja konsuleille, että yhdysvaltalaiset laivat saivat samat oikeudet kuin muutkin valtiot ja saivat näin ollen vapaasti käyttää maan satamia. Muhammad III solmi Yhdysvaltain kanssa vuonna 1787 voimaantulleen ystävyyssopimuksen, joka on Yhdysvaltain vanhin yhä voimassa oleva ystävyyssopimus. Yhdysvaltain perustuslain tultua voimaan vuonna 1787, kirjoitti maan presidentti George Washington Muhammad III:lle kunnioittavan kirjeen, joka on päivätty 1. joulukuuta 1789. Kirjeen tarkoituksena oli vahvistaa Yhdysvaltain ja Marokon välisiä suhteita. Kirjeessä Washington myös pahoitteli hidasta viestintää Marokon kanssa sekä kertoi Yhdysvaltain ottaneen käyttöön uuden perustuslain.


title: Luettelo tunnetuista savonlinnalaisista

text: Tunnettuja Savonlinnassa syntyneitä tai Savonlinnassa asuneita henkilöitä on lueteltu seuraavassa:


title: Victoria Spivey

text: Victoria Spivey (15. lokakuuta 1906 Houston, Texas - 3. lokakuuta 1976 New York) oli amerikkalainen blueslaulaja, pianisti ja säveltäjä. Yli neljä vuosikymmentä kestäneen uransa aikana Spivey esiintyi mm. Louis Armstrongin, King Oliverin, Clarence Williamsin, Luis Russellin ja Lonnie Johnsonin säestämänä.


title: Victoria Spivey

text: Victoria Spivey syntyi Houstonissa, Texasissa. Jo 12-vuotiaana hän sai ensimmäisen työpaikkansa pianistina paikallisesta elokuvateatterista. Sittemmin hän toimi pianistina saluunoissa ja bordelleissa. 1920-luvun alussa hän kiersi Houstonin ja Galvestonin alueella Blind Lemon Jeffersonin kanssa. 18-vuotiaana hän jätti kotinsa ja muutti Dallasiin, jossa työskenteli pianistina Lincoln-teatterissa.


title: Victoria Spivey

text: Spivey ihaili nuoruudessaan blueslaulaja Ida Coxia ja alkoi jäljitellä tätä oman uransa luomisessa. Hän matkusti 1926 St. Louisiin, jossa OKeh-levy-yhtiö etsi uusia laulajia listoilleen. Spivey vakuutti tulkinnallaan levy-yhtiön ja pääsi äänittämään. Hän levytti itse säveltämänsä kappaleet "Black Snake Blues" ja "Dirty Woman Blues". Levyä myytiin sittemmin runsaasti. Tämän jälkeen hän työskenteli joitakin vuosia säveltäjänä paikallisen musiikkiliikkeen palveluksessa. Lisäksi hän levytti lähes kuukausittain. Levyillä häntä säestivät mm. Louis Armstrongin, King Oliverin, Clarence Williamsin ja Luis Russellin orkesterit sekä Lonnie Johnson. Hän levytti myös sisarensa Addie "Sweet Pease" Spiveyn kanssa. Vuonna 1929 hänellä oli pieni rooli King Vidorin musikaalielokuvassa "Hallelujah".


title: Victoria Spivey

text: 1930-luvulla Spivey asettui New Yorkiin. Hän esiintyi New Yorkissa ja levytti siellä useita kertoja. Hän teki useita levytyksiä Louis Armstrongin eri kokoonpanoijen solistina. Hän teki Armstrongin yhtyeen kanssa myös kiertueita. Spivey esiintyi New Yorkissa myös musiikkirevyissä. Näistä merkittävin oli "Hellzapoppin' Revue".


title: Victoria Spivey

text: Spiveyn ura alkoi hiipua 1940-luvulla. 1950-luvulla Spivey oli jo kokonaan vetäytynyt pois esiintymislavoilta. Hän lauloi enää kirkkokuorossa kotinsa liepeillä Brooklynissa sijainneessa kirkossa. Hän keskittyi oman levy-yhtiönsä (Spivey Records) johtamiseen. Spivey Records julkaisi 1962 levyn, jossa Spivey lauloi Bob Dylanin säestämänä. Levytys saavutti jonkin verran suosiota. 1960-luvun puolivälissä varhainen bluesmusiikki tuli uudelleen muotiin. Spivey aloittikin uudelleen esiintymisen. Hän kiersi 1960-luvulta lähtien useilla eri blues- ja folk-musiikin festivaaleilla. Sen ohessa hän lauloi New Yorkin yökerhoissa. Hän jatkoi esiintymistä ja levyttämistä elämänsä loppuun asti.


title: Victoria Spivey

text: Vuonna 1970 Spivey sai BMI Commendation of Excellence -palkinnon musiikin tuottajien yhdistykseltä tunnustuksena pitkäaikaisesta toiminnastaan levy-yhtiössään sekä muista ansioistaan musiikkielämässä. Eräs hänen viimeisiä merkittäviä esiintymisiään oli Ann Arborin blues- ja jazzmusiikin festivaaleilla 1973, jolloin hän esiintyi Roosevelt Sykesin kanssa.


title: Victoria Spivey

text: 1976 Spivey joutui Beekman Downtownin sairaalaan sisäisen verenvuodon takia. Hän ei enää toipunut siitä, vaan kuoli sairaalassa 3. lokakuuta 1976. Hänet haudattiin Hempsteadiin, New Yorkiin.


title: Pekka Rintala

text: Pekka Rintala (s. 5. marraskuuta 1985 Oulu) on suomalainen jääpalloilija, jolla on myös Ruotsin kansalaisuus. Hän edustaa Elitserienissä pelaavaa Västerås SK:n joukkuetta.


title: Pekka Rintala

text: Rintala on pelannut koko uransa Ruotsissa. Hän on myös edustanut maata nuorten maajoukkueissa. Suomen A-maajoukkueessa Rintala on pelannut 27 ottelua ja hän on edustanut Suomea kolmissa MM-kisoissa. Rintala nimettiin Suomen joukkueeseen myös vuoden 2013 maailmanmestaruuskilpailuihin, mutta hän joutui jättämään kisat väliin loukkaantumisen vuoksi.


title: Pekka Rintala

text: Pekka Rintalan isä on pitkän jääpallouran Ruotsissa tehnyt ja 27 A-maaottelua Suomen paidassa pelannut Ari Rintala.


title: Pekka Rintala

text: Maajoukkueessa


title: Everclear

text: Everclear on vuonna 1992 perustettu yhdysvaltalainen rockyhtye Portlandista, Oregonista. Yhtye on tunnettu useista radiohiteistään. Everclearin alkuperäisjäsenet olivat Art Alexakis (laulu ja kitara), Craig Montoya (basso ja laulu) ja Greg Eklund (rummut, perkussiot ja laulu). Eklundin korvasi rumpali Scott Cuthbert vuonna 1994. Montoya ja Eklund jättivät yhtyeen vuonna 2003, mutta Alexakis jatkoi seuraavien henkilöiden kanssa: Dave "Davey" French (soolokitara), Josh Crawley (koskettimet), Sam Hudson (basso) ja Tommy Stewart (rummut, lyömäsoittimet). Kuitenkin kaikki jäsenet paitsi Alexakis jätti yhtyeen heinäkuussa 2009 ja Everclear sai uuden neljännen kokoonpanonsa.


title: Jobs

text: Jobs (myös jOBS) on vuonna 2013 ensi-iltansa saanut yhdysvaltalainen elämäkertaelokuva Applen perustajasta, Steve Jobsista. Elokuvan on ohjannut Josh Stern, ja Jobsin roolissa esiintyy Ashton Kutcher. Elokuva kuvaa Jobsin elämää 30 vuoden ajalta. Elokuvan ensi-ilta oli Sundancen elokuvajuhlilla Yhdysvalloissa tammikuussa 2013.


title: Lars Kagg

text: Lars Kagg (1595–1661) oli ruotsalainen sotilas ja kreivi. Hän osallistui Puolan sotaan ja kolmikymmenvuotiseen sotaan. Hän sai yhdessä veljensä Nils Kaggin kanssa vapaaherrakunnaksi vuonna 1651 Tohmajärven pitäjän, josta muodostui Tohmajärven vapaaherrakunta.


title: Suomi hiihdon maailmanmestaruuskilpailuissa 2013

text: Suomi osallistui vuoden 2013 hiihdon MM-kilpailuihin Val di Fiemmessä 20. helmikuuta – 3. maaliskuuta. Maastohiihtoon valittiin 17 hiihtäjää, yhdeksän miestä ja kahdeksan naista. Mäkihyppyyn valittiin neljä miestä sekä yksi nainen. Yhdistettyyn valittiin viisi suomalaista.


text: Suomi saavutti kisoista yhden mitalin – pronssisen – joka tuli naisten parisprintistä Krista Lähteenmäelle ja Riikka Sarasoja-Liljalle.


text: Suomen maastohiihtojoukkue MM-kilpailuihin julkistettiin 28. tammikuuta 2013. Suomen edustajiksi valittiin yhdeksän miestä ja kahdeksan naista.


text: Mäkihypyssä järjestetään normaalimäki HS106, suurmäki HS134 ja joukkuekilpailu suurmäestä.


text: Mäkihypyssä järjestetään normaalimäki HS106.


text: Yhdistetyssä järjestetään Gundersenin normaali- ja suurmäki, joukkuekilpailu normaalimäestä sekä parikilpailu suurmäestä.


title: Tuomas Turriago

text: Tuomas Turriago (s.1979) on suomalainen säveltäjä, pianisti ja kapellimestari. Hänet tunnetaan kamarimuusikkona ja soolopianistina. Vuodesta 2004 Turriago on toiminut Tampereen ammattikorkeakoulun musiikkiakatemian säestyksen lehtorina.


title: Tuomas Turriago

text: Turriago opiskeli pianonsoittoa Keski-Suomen Konservatoriossa Carlos Turriagon ja Sibelius-Akatemiassa Erik T. Tawaststjernan johdolla. Hän sai ensimmäisen palkinnon Kilin pianokilpailussa Ruotsissa 1992, finaalisijan Ettlingenin kansainvälisessä pianokilpailussa 1992 ja toisen palkinnon Jyväskylän pianokilpailussa 2001. Turriago on esiintynyt Suomessa Tampere Filharmonian, Tampere Raw’n, Mikkelin Orkesterin ja Jyväskylä Sinfonian pianosolistina. Hän on esiintynyt lukuisilla suomalaisilla musiikkijuhlilla, muissa Euroopan maissa, Yhdysvalloissa, Kolumbiassa sekä Aasian maissa.


title: Tuomas Turriago

text: Tuomas Turriago on Tampereen Kamarioopperayhdistyksen perustajajäsen ja kapellimestari. Hän on johtanut myös Vaasan, Seinäjoen ja Mikkelin Kaupunginorkestereita ja Tampere Raw’ta, Tampere Chamberia sekä Tampere Filharmonian vaskiyhtyettä.


title: Tuomas Turriago

text: Syksystä 2010 Tuomas on ollut Suomen Säveltäjät ry:n jäsen. Turriagon tuotantoon kuuluu mm. kaksi pianosonaattia, kaksi jousikvartettoa, teos harpulle, teos saksofonille ja pianolle, sonaatit tuuballe ja pianolle sekä trumpetille ja pianolle, teos tuuballe ja harmonikalle, sinfonia jousille, teos vaskiyhtyeelle ja lyöjille sekä useita pienimuotoisia teoksia pianolle.


title: Tuomas Turriago

text: Vuodesta 2011 Tuomas on ollut Astor Piazzollan musiikkiin erikoistuneen In Time -kvintetin pianisti. Turriago on levyttänyt Alba- ja Pilfink Records -levymerkeille. Uusin, yhdessä trumpettitaiteilija Jouko Harjanteen kanssa tehty levytys sisältää Harri Wessmanin, Lasse Eerolan, Arttu Sipilän ja Turriagon itsensä trumpettisonaatit.


title: Igor Zolotarev

text: Igor Zolotarev (, s. 10. syyskuuta 1970) on venäläissyntyinen suomalainen jääpalloilija. Hän edustaa Bandyliigassa pelaavaa LRK Tornio -joukkuetta.


title: Igor Zolotarev

text: Zolotarev aloitti uransa Neuvostoliiton mestaruussarjassa Krasnaja Zarjan joukkueessa Leningradissa ja siirtyi Suomeen vuonna 1994. Hän on myös edustanut Haaparanta-Tornion Palloveikkoja Ruotsin kahdella korkeimmalla sarjatasolla.


title: Igor Zolotarev

text: Suomen A-maajoukkueessa Zolotarev esiintyi ensimmäisen kerran vuonna 2006. Hän on pelannut urallaan neljät maailmanmestaruuskilpailut.


title: Igor Zolotarev

text:
Seurajoukkueissa
Maajoukkueessa


title: Martin Fogel

text: Martin Fogel (1635–1675) oli saksalainen historioitsija ja polyglotti, jota voidaan jälkikäteisesti pitää fennougristiikan isänä. Aikoinaan hänen työnsä tulokset kuitenkin hautautuivat arkistoihin, joten hänen vaikutuksensa myöhempään tutkimukseen on voinut olla enintään välillistä. Martin Fogel oli Hampurin Akateemisen Gymnasiumin professori ja kaupungin lääkäri.


title: Martin Fogel

text: Humanismin saatua jalansijaa eurooppalaisten oppineiden keskuudessa oli syntynyt mielenkiintoa myös suomen kieltä kohtaan. Erityisesti italialaisten ruhtinaiden hoveissa oli paljon humanisteja, jotka vaikuttivat myös ruhtinaiden mielenkiinnon kohteisiin. Italialaiset ruhtinaat halusivat tutustua niiden kansojen henkiseen maailmaan, joista heidän vieraansa saapuivat.


title: Martin Fogel

text: Toskanan suurruhtinas Cosimo III:n luona oli ollut vieraana Martin Fogel. Kun Cosimo III oli Hampurissa vierailulla ja tapasi siellä Ruotsin kuningattaren Kristiinan, hän käytti tilaisuutta hyväkseen ja pyysi entistä vierastaan Martin Fogelia laatimaan sanaston ja kieliopin suomen kielestä, jota puhuttiin Ruotsin valtakunnassa. Tosin Fogelin saadessa tehtävänsä oli Ruotsissa täytynyt olla tiedossa, että myös valtakunnanneuvos B. Skytte oli kokoamassa sanastoa suomen kielestä.


title: Martin Fogel

text: Kirjassaan "De finnicae linguae indole observationes" Fogel kertoo, että monessa kielessä "f" ja "h" vaihtuvat helposti. Samaan aikaan klassisissa historiankirjoissa sanottiin, että fennit (ts. suomalaiset) ja hunnit (ts. unkarilaiset) ovat samaa kansaa. Tämän perusteella Fogel päätteli, että suomen ja unkarin täytyy olla sukua keskenään. Saamansa toimeksiannon mukaisesti Fogel laati myös kieliopillisen kuvauksen suomen kielestä, ja nykyään tätä kielioppiosaa pidetään erittäin arvokkaana.


title: Martin Fogel

text: Fogelin Cosimo III:lle vuonna 1669 laatima teos sai kunniapaikan Medicien kirjastossa Firenzessä. Teos kuitenkin valitettavasti hautautui kirjaston uumeniin. E. N. Setälä löysi yhden käsikirjoituksen Hannoverista ("Niedersächsische Landesbibliothek"), ja vuonna 1893 E. Teza julkaisi teoksen uudelleen Italiassa.


title: Martin Fogel

text: Myöhemmin Fogel teki omaan käsikirjoitukseensa lisämerkintöjä. Aineisto on 130 hajanaista lehteä käsittävä kollektanea. Fogelin tarkoituksena oli selvästi julkaista parannettu versio "Observationes"-teoksesta, mutta tekijän ennenaikainen kuolema katkaisi työn. Vasta vuonna 1983 Cristina Wis-Murena julkaisi Fogelin itsensä täydentämän käsikirjoituksen.


title: Martin Fogel

text: Fogel kokosi materiaalia unkarin kielestä Albert Molnárin (1664) teoksesta "Dictionarium Ungarico-Latinum" ja suomen kielestä Ignatius Meuerin (1668) teoksesta "Variarum Rerum Vocabula". Saamen kielen aineistoa hän sai Johannes Schefferukselta, joka käytti samaa materiaalia omassa teoksessaan "Lapponia" (1673). Schefferuksen aineisto on mitä ilmeisimmin piitimensaamea. Aineistonsa sanojen ja kieliopillisten piirteiden perusteella Fogel päätteli, että suomi, unkarin ja saame ovat sukua keskenään.


title: Martin Fogel

text: Fogel teki päätelmänsä sata vuotta ennen unkarilaista Johannes Sajnovicsia, jonka tutkimusta "Demonstratio. Idioma Ungarorum et Lapponum idem esse" vuodelta 1770 pidetään fennougristisen tutkimuksen todellisena alkuna.


title: Kari Kuuva (albumi)

text: Kari Kuuva on suomalaisen laulaja-lauluntekijä Kari Kuuvan seitsemäs studioalbumi. Se julkaistiin 25. tammikuuta 2013. Albumi nousi Suomen virallisen listan sijalle 50.


title: Kari Kuuva (albumi)

text: Kuuvan edellinen studioalbumi "Ajopäiväkirja" ilmestyi vuonna 1991. 22 vuoden taukoon pääsyynä oli 1990-luvulla Kuuvan kohdalle sattunut vakava auto-onnettomuus ja siitä toipuminen.


title: Kari Kuuva (albumi)

text: Albumin kappaleista vanhin on "Tankki täynnä unelmia", jonka Kuuva kirjoitti Sammy Babitzinin muistolle tämän kuoltua vuonna 1973.


title: Arkhytaan filosofiasta

text: Arkhytaan filosofiasta () oli Aristoteleen kirjoittama teos, joka käsitteli nimensä mukaisesti pythagoralaisen filosofi Arkhytaan ajattelua. Teos ei ole säilynyt nykyaikaan, mutta siitä tunnetaan joitakin katkelmia.


title: Arkhytaan filosofiasta

text: Teos tunnetaan muun muassa Diogenes Laertioksen maininnasta. Hänen mukaansa se käsitti kolme kirjaa. Jotkut tutkijat ovat ajatelleet, että Aristoteles olisi tuntenut ja käyttänyt lähteenään Arkhytaan omia teoksia. Hän ei kuitenkaan itse nimeä tällaisia teoksia eikä sano lainaavansa niistä. Toisaalta Aristoteleen nimiin on laitettu myös toinen Arkhytaaseen liittyvä teos, yhden kirjan laajuinen "Otteita 'Timaioksesta' ja Arkhytaan teoksista" (, "Ta ek tou Timaiou kai tōn Arkhyteiōn"), mikä viittaisi siihen, että Aristoteles on tuntenut tällaisia teoksia. Kyseisestä kirjasta ei kuitenkaan ole säilynyt muuta kuin sen nimi.


title: Arkhytaan filosofiasta

text: Teoksesta "Arkhytaan filosofiasta" on säilynyt kaksi katkelmaa muiden antiikin aikaisten kirjailijoiden teoksissa. Toinen niistä on peräisin Simplikiokselta ja toinen Damaskiokselta. Aristoteles argumentoi teoksessa muun muassa Arkhytaan liiketeoriaa vastaan. Teos saattoi muodostaa osan siitä tutkimusaineistosta, jota Aristoteles hyödynsi omassa "Metafysiikassaan".


title: Arkhytaan filosofiasta

text: Aristoteles kirjoitti Arkhytasta käsittelevien teosten lisäksi myös useita muita teoksia, jotka olivat keskittyneet aiempien filosofien oppeihin. Näistä on säilynyt katkelmia myös kahdesta muusta teoksesta, teoksista "Demokritoksesta" ja "Pythagoralaisista".


title: Demokritoksesta

text: Demokritoksesta () oli Aristoteleen kirjoittama teos, joka käsitteli nimensä mukaisesti esisokraatikkoihin luetun filosofi Demokritoksen ajattelua. Teos ei ole säilynyt nykyaikaan, mutta se tunnetaan muiden antiikin aikaisten lähteiden kautta.


title: Demokritoksesta

text: Teos ei esiinny Diogenes Laertioksen Aristoteleen teosten luettelossa; sen sijaan siinä mainitaan kaksi muuta Demokritokseen liittyvää teosta, kaksi kirjaa käsittänyt "Demokritokselta poimittuja ongelmia" (, "Problēmata ek tōn Dēmokritou") ja yhden kirjan käsittänyt "(Kirje) Demokritokselle" (, "Pros Dēmokriton").


title: Demokritoksesta

text: Teoksesta on säilynyt vain yksi Simplikiokselta peräisin oleva, suhteellisen pitkä katkelma. Se kuvaa Demokritoksen atomiopin perusteita.


title: Demokritoksesta

text: Aristoteles kirjoitti Demokritosta käsittelevän teoksen lisäksi myös useita muita teoksia, jotka olivat keskittyneet aiempien filosofien oppeihin. Näistä on säilynyt katkelmia myös kahdesta muusta teoksesta, teoksista "Arkhytaan filosofiasta" ja "Pythagoralaisista".


title: Pythagoralaisista

text: Pythagoralaisista () oli Aristoteleen kirjoittama teos, joka käsitteli nimensä mukaisesti pythagoralaista filosofiaa. Teos ei ole säilynyt nykyaikaan, mutta siitä tunnetaan joitakin katkelmia.


title: Pythagoralaisista

text: Antiikin lähteet mainitsevat Aristoteleen nimissä vaihtelevasti yhden tai kaksi pythagoralaisuutta käsittelevää teosta. Diogenes Laertioksen Aristoteleen teosluettelossa mainitaan teokset "Vastine pythagoralaisille" (, "Pros tous Pythagoreious") ja "Pythagoralaisista", joista kumpikin käsitti yhden kirjan. Hesykhios puolestaan mainitsee vain teoksen "Pythagoralaisista". Ibn Abi Usaibia ja Aleksanteri Afrodisiaslainen taas mainitsevat kahden kirjan laajuisen pythagoralaisuutta käsittelevän teoksen. Tutkijat ovat arvelleet, että teoksia olisi alun perin ollut kaksi, mutta ne olisi myöhemmin muokattu yhdeksi kaksi kirjaa käsittäväksi teokseksi, jonka myöhemmät kirjailijat tunsivat.


title: Pythagoralaisista

text: Edellä mainittujen henkilöiden lisäksi jommankumman teoksista mainitsevat ainakin Simplikios ja Themistios. Aristoteles itse viittaa teokseen "Metafysiikassaan".


title: Pythagoralaisista

text: Alkuperäinen "Pythagoralaisista"-teos on ilmeisesti sisältänyt tietoa Pythagoraasta ja pythagoralaisista itsestään sekä näiden koulukuntaan liittyvistä perinteistä ja legendoista, mutta ei niinkään filosofista aineistoa. "Vastine pythagoralaisille" puolestaan vaikuttaa käsitelleen pythagoralaisia oppeja kriittisesti. Aristoteles käsittelee pythagoralaisuutta kriittisesti myös "Metafysiikassaan". Aristoteles ei todennäköisesti käyttänyt kirjallisia lähteitä, mutta hänellä oli käytettävissään paljon suullista tietoa pythagoralaisuudesta.


title: Pythagoralaisista

text: Teoksesta tunnetaan 17 katkelmaa, jotka ovat säilyneet muiden antiikin aikaisten kirjailijoiden teoksissa. Osan luotettavuus on kuitenkin kyseenalainen, sillä esimerkiksi myöhemmät uusplatonilaiset filosofit sovittivat muiden teoksia melko vapaasti omiin tarkoituksiinsa. Alkuperäisestä "Pythagoralaisista"-nimisestä teoksesta peräisin olevat katkelmat käsittelevät muun muassa pythagoralaisia "symboloita" eli Pythagoraan nimiin pantuja suullisia opetuksia. Teoksesta "Vastine pythagoralaisille" peräisin olevat katkelmat voidaan puolestaan jakaa kahteen ryhmään: ensimmäiseen kuuluvat käsittelevät lukuja ja lukuteoriaa, toiseen kuuluvat kosmologiaa ja tähtitieteellisiä ongelmia.


title: Pythagoralaisista

text: Aristoteles kirjoitti pythagoralaisia käsittelevän teoksen lisäksi myös useita muita teoksia, jotka olivat keskittyneet aiempien filosofien oppeihin. Näistä on säilynyt katkelmia myös kahdesta muusta teoksesta, teoksista "Arkhytaan filosofiasta" ja "Demokritoksesta".


title: Formula 3 Euroseries -kausi 2007

text: Formula 3 Euroseries -kausi 2007 on Formula 3 Eurosarjan viides kausi. Kausi alkoi Saksan Hockenheimringin radalla ja päättyi niin ikään Saksan Hockenheimringillä. Sarjan mestaruuden vei ranskalainen Romain Grosjean, toiseksi sijoittui sveitsiläinen Sébastien Buemi ja kolmanneksi saksalainen Nico Hülkenberg.


title: Formula 3 Euroseries -kausi 2007

text:
- "Kursivoitu", tarkoittaa vierailevaa kuljettajaa, joka ei ollut oikeutettu saamaan pisteitä.
R = Sarjan tulokas kaudella 2007


title: Elohopea(I)kloridi

text: Elohopea(I)kloridi eli kalomeli eli dielohopeadikloridi (HgCl) on epäorgaaninen elohopean ja kloridi-ionien muodostama yhdiste. Yhdistettä käytetään pääasiassa elektrodeissa.


title: Elohopea(I)kloridi

text: Elohopea(I)kloridi on huoneenlämpötilassa valkoista kiinteää ainetta. Se ei liukene juuri lainkaan veteen (2 mg/l) ja liukenee huonosti myös etanoliin ja asetoniin. Paremmin yhdiste liukenee bentseeniin ja pyridiiniin. Elohopea(I)kloridi on melko pysymätön yhdiste ja se hajoaa osittain valon vaikutuksesta. Elohopea(I)kloridi sublimoituu sulamatta 385 °C:n lämpötilassa ja kuumennettaessa yli 400 °C:n lämpötilaan se hajoaa disproportioituen elohopeaksi ja elohopea(II)kloridiksi.


title: Elohopea(I)kloridi

text: Elohopea(I)kloridia voidaan valmistaa kolmella tavalla. Sitä voidaan valmistaa alkuaineistaan kuumentamalla. Näin valmistettuna saanto on 70–80 % ja loput on elohopea(II)kloridia, joka voidaan vesiliukoisena poistaa pesemällä tuote vedellä. Toinen tapa on kuumentaa elohopea(II)kloridin ja elohopean seosta, jolloin elohopea(I)kloridi sublimoituu ja voidaan kerätä talteen. Kolmas tapa valmistaa yhdistettä on saostaa se elohopea(I)nitraatin vesiliuoksesta natriumkloridin avulla. Näin valmistettu tuote sisältää usein epäpuhtautena pieniä määriä natriumnitraattia.


title: Elohopea(I)kloridi

text: Elohopea(I)kloridia käytetään pääasiassa elektrodimateriaalina niin kutsutuissa kalomelielektrodeissa. Yhdisteellä on käyttökohteita myös orgaanisen kemian synteeseissä katalyyttinä ja hyönteismyrkkynä.


title: Léopold Buffin de Chosal

text: Léopold Leon Achille Buffin de Chosal (14. marraskuuta 1895 Bryssel, Belgia – 14. syyskuuta 1947 Buenos Aires, Argentiina) oli belgialainen nykyaikainen viisiottelija. Hän kilpaili vuoden 1924 kesäolympialaisissa Pariisissa ja jäi siellä miesten yksilökilpailussa 17. sijalle.


title: Sirkus Pjongjang

text: Sirkus Pjongjang – Keikka Pohjois-Koreaan on jonglööri Juha Kurvisen 15. maaliskuuta 2013 julkaistu esikoisteos. Kirja perustuu todellisiin tapahtumiin ja kertoo seitsemän hengen suomalaisdelegaation kahden viikon pituisesta esiintymismatkasta Pohjois-Koreaan.


title: Sirkus Pjongjang

text: Matkalle osallistuivat Kurvisen lisäksi hänen avustajansa Niina Toivola ja taikuri Jori A. Kopponen sekä tanssijat Maritza Engström ja Henrika Hakamäki. Mukana oli myös kaksi soluttautujaa: dokumenttiohjaaja Arthur Franck näytteli esiintyjien ääniteknikkoa ja Suomen Kuvalehden toimittaja Susan Heikkinen esitti manageria. Peiteroolit olivat tarpeellisia, koska toimittajien pääsyä Pohjois-Koreaan on rajattu eivätkä he luultavasti olisi saaneet maahantulolupaa tätä tarkoitusta varten.


title: Jääpallon maailmanmestaruuskilpailut 1997

text: Jääpallon maailmanmestaruuskilpailut vuonna 1997 olivat kautta aikain 20. jääpallon maailmanmestaruuskilpailut ja ne järjestettiin Ruotsissa. Osallistuneita maita oli yhdeksän. A-lohkossa pelasivat Norja, Ruotsi, Venäjä, Suomi ja Kazakstan. B-lohkossa olivat Yhdysvallat, Kanada, Unkari ja Alankomaat. Kazakstan oli edellisten kisojen menestyksensä ansiosta nostettu B-lohkosta A-lohkoon.


text: Joukkueet pelasivat lohkoissaan yksinkertaisen sarjan, jossa voitosta sai kaksi, tasapelistä yhden ja tappiosta nolla pistettä. A-lohkon kaksi parasta etenivät suoraan välieriin ja sijoille 3.-5. sijoittuneet ja B-lohkon voittaja aloittivat puolivälierillä.


text: Maailmanmestaruuden voitti Ruotsi. Mestaruus oli Ruotsille kolmas perättäinen. Ruosin Jonas Claesson voitti viidellätoista maalillaan MM-kilpailujen maalikuninkuuden neljättä perättäistä kertaa uudella kisojen maaliennätyksellä.


title: Crossrail

text: Crossrail on rakenteilla oleva rautatieyhteys Kaakkois-Englannissa. Rautatie yhdistää Berkshiren ja Buckinghamshiren kreivikunnat Suur-Lontoon kautta Essexin ja Kentin kreivikuntiin. 24 miljardia euroa maksavan rautatieyhteyden on määrä helpottaa Keski-Lontoon ylikuormittunutta metro- ja paikallisjunaverkkoa. Linjan ensisuunnitelmat esitettiin vuonna jo vuonna 1970. Sittemmin suunnitelmat hyllytettiin liian kalliina. Uusi linja alkaa Maidenheadista Lontoon länsipuolelta ja kulkee Lontoon lävitse Essexin Shenfieldiin. Radalta tulee myös haara Heathrow’n lentoasemalle sekä Itä-Lontoon Isle of Dogsin Canary Wharfin rautatieasemalle. Crossrailin nimi muuttuu vuonna 2018 Elizabeth-linjaksi.


title: Crossrail

text: Crossrailin ensimmäinen osuus Liverpool Streetiltä Shenfieldiin avattiin toukokuussa 2015 nimellä TfL Rail.


title: Essaouiran provinssi

text: Essaouira () on provinssi Marrakech-Tensift-Al Haouzin hallintoalueella Marokossa. Pohjoisessa provinssi rajautuu Doukkala-Abdan hallintoalueeseen, idässä Marrakech-Tensift-Al Haouziin kuuluvaan Chichaouan provinssiin, etelässä Souss-Massa-Drâan hallintoalueeseen ja lännessä Atlantin valtamereen. Pinta-alaa provinssilla on 6 335 neliökilometriä. Asukkaita alueella oli vuoden 2004 väestönlaskennassa 452 979, joista ulkomaalaisia oli 328. Kotitalouksia oli 84 750. Asukkaista noin 21 prosenttia asui kaupungeissa ja loput 79 prosenttia maaseudulla. Provinssin kaupunkiväestö kasvaa vuosittain noin 2,39 prosentia. Samaan aikaan maaseudulla asuva väestö kutistuu 0,02 prosentilla vuodessa. Kehitys on seurausta nuorison muuttamisesta maalta kaupunkeihin. Vuoden 1994 väestönlaskennassa väkiluku oli 433 681. Atlantin rannikolla sijaitseva provinssin samanniminen pääkaupunki tunnetaan medinastaan, joka kuuluu Unescon maailmanperintöluetteloon.


title: Essaouiran provinssi

text: Essaouiran provinssin pääelinkeinot ovat kalastus, maanviljely, kaupankäynti, kaivostoiminta, teollisuus, matkailu ja käsityöläisyys. Tärkeimmät viljeltävät kasvit ovat maissi, ohra, vehnä ja oliivit. Lisäksi provinssin alueella kasvaa kotoperäistä sapotillakasvien heimoon kuuluvaa "Argania spinosa" -puulajia. Lajin hedelmistä puristettavaa öljyä käytetään muun muassa ruoanlaitossa, ja sillä on myös todettu olevan terveysvaikutuksia. Berberit ovat jo pitkään käyttäneet öljyä parantumiseen. "Argania spinosa" -puun lisäksi provinssin kasvillisuutta hyvin edustavia lajeja ovat foinikiankataja ja atlassypressi. Essaouiran provinssin metsistä 82,9 prosentissa atlassypressi on valtalaji, 11,72 prosentissa "Argania spinosa" ja 5,38 prosentissa foinikiankataja.


title: Ritva Kasurinen

text: Ritva Kasurinen (27. lokakuuta 1936) on suomalainen tanssija, tanssinopettaja ja koreografi.


title: Ritva Kasurinen

text: Kasurinen opiskeli klassista balettia muun muassa Suomalaisen Oopperan balettikoulussa vuosina 1945–1949, Kansallisoopperan balettikoulussa vuosina 1952–1954 ja 1958–1960, Elsa Sylvesterssonin ja Kari Karnakosken balettikouluissa vuosina 1956–1964 ja Budapestin Oopperan balettikoulussa vuonna 1960. Hän opiskeli 1950-luvulla myös Sibelius-Akatemiassa Maggie Gripenbergin vapaatanssikoulussa, Tukholman Balettiakatemiassa Birgit Cullbergin ohjauksessa sekä karakteritanssia Airi Säilän tanssikoulussa ja 1960-luvulla karakteritanssia Into Lätin balettikoulussa Helsingissä.


title: Ritva Kasurinen

text: Koreografin uraan Kasurinen alkoi suuntautua jo 1950-luvun lopulta lähtien, ja alan opintoja hän hankki ensin vuonna 1964 Tukholman kuninkaallisen musiikkiakatemian koreografilinjalla. Jo samana vuonna hän sai Suomen Tanssitaiteilijain Liiton koreografiakilpailuissa 1. palkinnon teoksellaan "Oikutteleva Muusa". Vuonna 1969 hän oli ensimmäinen Leningradin kuuluisaan koreografikouluun päässyt länsimaalainen opiskelija, ja seuraavana vuonna hän sai koulun baletinohjaajalinjalta balettimestarin diplomin.


title: Ritva Kasurinen

text: Kasurinen oli tamperelaisen "Tanssiteatteri Polarin" perustaja, taiteellinen johtaja ja koreografi sekä teatterin koulun balettimestari vuosina 1976–1980. Kasurinen julkaisi vuonna 2009 omaelämäkerrallisen teoksen "Norsut eivät unohda koskaan – tanssia ja elämää", joka kertoo laajasti myös suomalaisen tanssin historiasta 1900-luvulta.


title: Lwówin keskitysleiri

text:
Lwówin keskitysleiri oli Natsi-Saksan pakkotyöleiri nykyisen Lvivin kaupungin lähellä Ukrainassa. Natsit kutsuivat kaupunkia "Lembergiksi" ja sen leiriä "Janowskaksi".
Alue joutui marraskuussa 1941 Natsi-Saksan haltuun. Juutalaiset suljettiin elokuussa 1942 Lwowin ghettoon. Valmistelut tähtäsivät juutalaisten tuhoamiseen Wannsee-konferenssin päätösten mukaisesti. Puolan alueesta vastannut valtiosihteeri Bühler vaati, että alueen 2,5 miljoonaa juutalaista oli tuhottava. Tätä varten perustettiin tuhoamisleirejä, joihin juutalaiset aiottiin kuljettaa junakuljetuksin. Lwówin keskitysleiristä muodostui kauttakulkuleiri "Durchgangslager Janowska", josta juutalaiset lajiteltiin joko työleirille tai tuhoamisleirille kuljetettaviin. Vankeja surmattiin runsaasti myös Lwówissa, mikäli he kieltäytyivät työnteosta. Tunnetuin leirin vanki oli Simon Wiesenthal, joka myöhemmin omisti elämänsä sotarikollisten paljastamiseen.


title: Lwówin keskitysleiri

text: Leirin lopettamiseen tähtäävät toimet aloitettiin loppuvuonna 1943. Ennen poistumistaan natsit pakottivat vangit tuhoamaan julmuuksista todistavat joukkohaudat ja polttamaan niissä olevat ruumiit. Vankien keskuudessa syntyi kapina ja tuhansia vankeja pääsi pakenemaan sekasortoisessa tilanteessa. Kiinni saadut pakenijat ja kapinalliset surmattiin.


title: Miko Kailiala

text: Miko Kailiala on (s. 15. tammikuuta 1993) on suomalainen salibandyn pelaaja. Kaudella 2016–2017 hän edustaa Salibandyliigassa pelaavaa TPS:ää. Kailialan pelipaikka on hyökkääjä.


title: Miko Kailiala

text: Kailiala on lietolaisen SBS Liedon kasvatti. Hän siirtyi Turkuun TPS:n junioreihin vuonna 2007. Kaudelle 2010-2011 hänet nostettiin Salibandyliigassa pelaavaan miesten edustusjoukkueeseen. Kailialan läpimurto liigassa tapahtui kaudella 2011-2012, jolloin hän teki 26 pelaamassaan ottelussa 37+9=46 tehopistettä. Kauden päätteeksi hänet valittiin vuoden parhaaksi poikajunioriksi Suomessa.


title: Miko Kailiala

text: Kaudelle 2012-2013 Kailiala nimettiin 19-vuotiaana joukkueensa kapteeniksi. Hän merkkautti 26 runkosarjan ottelussa tehot 37+15=52. TPS eteni pudotuspeleihin, mutta hävisi puolivälierissä Happeelle voitoin 3-2. Kailiala oli myös pudotuspeleissä joukkueensa pisteykkönen pelaten viisi ottelua tehoin 9+1=10.


title: Miko Kailiala

text: Kaudelle 2013-2014 Kailiala siirtyi helsinkiläisen SSV:n riveihin. SSV:n kanssa hän on saavuttanut kaksi SM-pronssia (2014, 2015).


title: Miko Kailiala

text:
! colspan="2" | !! colspan="5" | Runkosarja !! colspan="5" | Pudotuspelit
! Kausi !! Joukkue !! O !! M !! S !! P !! J !! O !! M !! S !! P !! J


title: Miko Kailiala

text: Toukokuussa 2011 Kailiala oli voittamassa alle 19-vuotiaiden salibandyn maailmanmestaruutta, kun Suomi voitti Saksan Weißenfelsissa pelatun turnauksen loppuottelussa Ruotsin maalein 4-3. Kailiala teki ottelussa Suomen 4-2 voittomaalin.


title: Miko Kailiala

text: Kailiala debytoi miesten A-maajoukkueessa keväällä 2012. Hänet valittiin edustamaan Suomea vuoden 2014 MM-kilpailuihin Göteborgissa. Suomi voitti turnauksessa hopeaa.


title: Miko Kailiala

text: Hän edusti Suomea myös seuraavissa, vuonna 2016 Riiassa järjestetyissä MM-kisoissa, joissa Suomi voitti kultaa. Hän teki turnauksessa viisi maalia.


title: Spätzle

text: Spätzle on saksalaisperäinen pastaruoka, jonka valmistuksessa käytetään enemmän kananmunia kuin muissa pastoissa, ja se on myös tällöin muita nauhapastoja paksumpi. Spätzlen kanssa syödään usein makkaraa ja linssejä. Spätzlen alkuperä on schwabien luona Etelä-Saksassa lähinnä Baden-Württembergin osavaltiossa.


title: Kaikki rohkeus

text: Kaikki rohkeus on Jannika B:n 1. helmikuuta 2013 julkaistu ensimmäinen albumi. Albumi oli 28. tammikuuta alkaneella viikolla YleX -radiokanavan Viikon albumi ja kuultavissa ennakkoon Spotify -palvelussa. Levyn tuottajina toimivat Jonas Olsson, Pekko Haimi, Jani Lagerström ja Ago Teppand. Albumi debytoi Suomen virallisen listan sijalla 3.


title: Kaikki rohkeus

text: Albumin ensimmäinen single "Onnenpäivä" julkaistiin loppuvuodesta 2011 Jannikan omakustanteena. Single pääsi ensin YleX:n Viikon teho -kappaleeksi, josta se nostettiin kanavan Himotuimmat-listalle, jossa se vietti useita viikkoja listan kärkisijoilla. Myöhemmin kappale nostettiin myös kanavan viralliselle soittolistalle. Toinen single "Hulluksi onnesta" sai radioensisoittonsa 20. kesäkuuta 2012 ja digitaalisesti se julkaistiin 25. kesäkuuta. Albumin kolmas single "Seuraavaan elämään" julkaistiin lokakuussa 2012 ja se nousi julkaisunsa jälkeen kaupallisten radiokanavien kolmanneksi soitetuimmaksi kappaleeksi ja latauslistan sijalle 13. Viikolla 40/2013 "Onnenpäivä" nousi ensimmäistä kertaa Latauslistalle, sijalle 14.


title: Ylitalon Tarja

text: Ylitalon Tarja on suomalaisen Tarja Ylitalon studioalbumi vuodelta 1985.


title: Super Bowl XLVII

text: Super Bowl XLVII oli järjestyksessään 47. Super Bowl. Ottelussa kohtasivat American Football Conferencen (AFC) ja National Football Conferencen (NFC) voittajat Baltimore Ravens ja San Francisco 49ers. Ottelu pelattiin Mercedes-Benz Superdomella New Orleansissa 3. helmikuuta 2013.


title: Super Bowl XLVII

text: Päävalmentaja Jim Harbaughin luotsaama San Francisco voitti runkosarjassa 11 ottelua, hävisi neljästi ja pelasi kerran tasan. Kesken runkosarjan varsin kokematon pelinrakentaja Colin Kaepernick syrjäytti luottomies Alex Smithin. Pelinrakentajan vaihtaminen kesken kauden on menestyvillä seuroilla hyvin harvinaista, mutta Harbaugh tiesi mitä teki ja 49ers eteni aina Super Bowliin kukistamalla pudotuspeleissä Green Bay Packersin ja konferenssifinaalissa Atlanta Falconsin.


title: Super Bowl XLVII

text: Super Bowlissa nähtiin ensimmäistä kertaa historiassa veljesten kohtaaminen valmentajien pallilla, kun Baltimoren pääkäskijä on Jimin isoveli John Harbaugh. Johnin Ravens voitti runkosarjassa 10 ottelua ja hävisi kuusi. Pudotuspeleissä Baltimore kukisti Indianapolisin, Denverin ja konferenssifinaalissa New Englandin.


title: Super Bowl XLVII

text: Super Bowl XLVII oli kymmenes New Orleansissa järjestetty Super Bowl. Puoliaikashow'ssa esiintyivät amerikkalaislaulajatar Beyoncé Knowles ja 30 sekunnin mainos tauolla maksaa 4 miljoonaa dollaria.


title: Super Bowl XLVII

text: Ottelun erikoisuus nähtiin kolmannella neljänneksellä, kun Superdomen sähköt katkesivat pimentäen suuren osan valaistuksesta ja peli jouduttiin keskeyttämään 34 minuutin ajaksi ennen kuin sähköt saatiin täysin palautettua.